title: Deċiżjoni tal-Kunsill (PESK) 2017/994 tat-12 ta' Ġunju 2017 li temenda d-Deċiżjoni (PESK) 2016/849 dwar miżuri restrittivi kontra r-Repubblika Demokratika tal-Poplu tal-Korea

text:
               13.6.2017

               MT

               Il-Ġurnal Uffiċjali tal-Unjoni Ewropea

               L 149/75

         DEĊIŻJONI TAL-KUNSILL (PESK) 2017/994
   tat-12 ta' Ġunju 2017
   li temenda d-Deċiżjoni (PESK) 2016/849 dwar miżuri restrittivi kontra r-Repubblika Demokratika tal-Poplu tal-Korea
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra d-Deċiżjoni tal-Kunsill (PESK) 2016/849 tas-27 ta' Mejju 2016 dwar miżuri restrittivi kontra r-Repubblika Demokratika Popolari tal-Korea u li tħassar id-Deċiżjoni 2013/183/PESK (1), u b'mod partikolari l-Artikolu 33(2) tagħha,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fis-27 ta' Mejju 2016, il-Kunsill adotta d-Deċiżjoni (PESK) 2016/849.

               (2)

               F'konformità mal-Artikolu 36(2) tad-Deċiżjoni (PESK) 2016/849, il-Kunsill irriveda l-lista ta' persuni u entitajiet iddeżinjati li tinsab fl-Anness II għal dik id-Deċiżjoni.

               (3)

               Il-Kunsill ikkonkluda li persuna waħda u entità waħda għandhom jitneħħew mil-lista li tinsab fl-Anness II għad-Deċiżjoni (PESK) 2016/849.

               (4)

               Il-Kunsill ikkonkluda wkoll li l-entrati li jikkonċernaw ċerti persuni u entitajiet inklużi fl-Anness II għad-Deċiżjoni (PESK) 2016/849 għandhom jiġu aġġornati.

               (5)

               L-Anness II għad-Deċiżjoni (PESK) 2016/849 għandu għalhekk jiġi emendat skont dan,

         ADOTTA DIN ID-DEĊIŻJONI:
   Artikolu 1
   L-Anness II għad-Deċiżjoni (PESK) 2016/849 huwa emendat kif stabbilit fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fil-Lussemburgu, it-12 ta' Ġunju 2017.

            Għall-Kunsill

            Il-President

         C. CAMILLERI

      (1)  ĠU L 141, 28.5.2016, p. 79.

      ANNESS
      Fl-Anness II għad-Deċiżjoni (PESK) 2016/849, it-Taqsimiet I u II huma sostitwiti b'dawn li ġejjin:

         “I.   Persuni u entitajiet responsabbli għall-programmi tar-RDPK relatati mal-armi nukleari, mal-missili ballistiċi, jew ma' armi oħrajn tal-qerda massiva jew persuni jew entitajiet li jaġixxu f'isimhom jew fuq id-direzzjoni tagħhom, jew entitajiet li jappartjenu lilhom jew huma kkontrollati minnhom
         A.   Persuni

                     Isem

                     Magħruf ukoll bħala

                     Informazzjoni ta' identifikazzjoni

                     Data tad-deżinjazzjoni

                     Dikjarazzjoni tar-Raġunijiet

                     1.

                     CHON Chi Bu

                     CHON Chi-bu

                     22.12.2009

                     Membru tal-General Bureau of Atomic Energy, ex-direttur tekniku ta' Yongbyon. Permezz ta' ritratti sar magħruf li għandu rabtiet ma' reattur nukleari fis-Sirja qabel ma ġie bbumbardjat mill-Iżrael fl-2007.

                     2.

                     CHU Kyu-Chang

                     JU Kyu-Chang JU Kyu Chang

                     Data tat-twelid: 25.11.1928
                     Post tat-twelid: Provinċja ta' Nofsinhar ta' Hamyo'ng, RDPK

                     22.12.2009

                        Ex-membru tal-Kummissjoni Nazzjonali tad-Difiża, li kienet korp ewlieni għal kwistjonijiet ta' difiża nazzjonali fir-RDPK qabel ma ġiet riformata bħala l-Kummissjoni tal-Affarijiet tal-Istat (SAC). Ex-Direttur tad-dipartiment tal-munizzjonijiet tal-Kumitat Ċentrali tal-Partit tal-Ħaddiema tal-Korea. Irraportat li kien ma' KIM Jong Un fuq vapur tal-gwerra fl-2013. Direttur tal-Machine Building Industry Department tal-Partit tal-Ħaddiema tal-Korea. Ġie elett membru supplenti tal-Kumitat Ċentrali tal-Partit tal-Ħaddiema tal-Korea f'Mejju 2016 fis-Seba' Kungress tal-Partit tal-Ħaddiema tal-Korea, fejn il-Partit tal-Ħaddiema tal-Korea adotta deċiżjoni biex jitkompla l-programm nukleari tar-RDPK. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.

                     3.

                     HYON Chol-hae

                     HYON Chol Hae

                     Data tat-twelid:1934
                     Post tat-twelid: Manchuria, Ċina.

                     22.12.2009

                     Marixall tal-Armata Militari tal-Poplu Korean minn April 2016. Viċi Direttur tad-Dipartiment tal-Politika Ġenerali tal-Armata tal-Poplu Korean (konsulent militari tal-mejjet Kim Jong-Il). Ġie elett membru tal-Kumitat Ċentrali tal-Partit tal-Ħaddiema tal-Korea f'Mejju 2016 fis-Seba' Kungress tal-Partit tal-Ħaddiema tal-Korea, fejn il-Partit tal-Ħaddiema tal-Korea adotta deċiżjoni biex jitkompla l-programm nukleari tar-RDPK.

                     4.

                     KIM Yong-chun

                     Young-chun KIM Yong Chun

                     Data tat-twelid: 4.3.1935
                     Numru tal-passaport: 554410660

                     22.12.2009

                     Marixall tal-Armata Militari tal-Poplu Korean. Ex-Viċi President tal-Kummissjoni Nazzjonali tad-Difiża, li kienet korp ewlieni għal kwistjonijiet ta' difiża nazzjonali fir-RDPK qabel ma ġiet riformata bħala l-Kummissjoni tal-Affarijiet tal-Istat (SAC). Ex-Ministru tal-Forzi Armati tal-Poplu, konsulent speċjali tal-mejjet Kim Jong-Il dwar l-istrateġija nukleari. Ġie elett membru tal-Kumitat Ċentrali tal-Partit tal-Ħaddiema tal-Korea f'Mejju 2016 fis-Seba' Kungress tal-Partit tal-Ħaddiema tal-Korea, fejn il-Partit tal-Ħaddiema tal-Korea adotta deċiżjoni biex jitkompla l-programm nukleari tar-RDPK.

                     5.

                     O Kuk-Ryol

                     O Kuk Ryol

                     Data tat-twelid:1931
                     Post tat-twelid: Provinċja ta' Jilin, Ċina.

                     22.12.2009

                        Ex-Viċi President tal-Kummissjoni Nazzjonali tad-Difiża, li kienet korp ewlieni għal kwistjonijiet ta' difiża nazzjonali fir-RDPK qabel ma ġiet riformata bħala l-Kummissjoni tal-Affarijiet tal-Istat (SAC), issorvelja l-akkwist barra mill-pajjiż ta' teknoloġija avvanzata għal programmi nukleari u ballistiċi. Ġie elett membru tal-Kumitat Ċentrali tal-Partit tal-Ħaddiema tal-Korea f'Mejju 2016 fis-Seba' Kungress tal-Partit tal-Ħaddiema tal-Korea, fejn il-Partit tal-Ħaddiema tal-Korea adotta deċiżjoni biex jitkompla l-programm nukleari tar-RDPK.

                     6.

                     PAEK Se-bong

                     PAEK Se-Bong

                     Data tat-twelid: 1946

                     22.12.2009

                        Ex-President tat-Tieni Kumitat Ekonomiku (responsabbli għall-programm ballistiku) tal-Kumitat Ċentrali tal-Partit tal-Ħaddiema tal-Korea. Membru tal-Kummissjoni Nazzjonali tad-Difiża, li kienet korp ewlieni għal kwistjonijiet ta' difiża nazzjonali fir-RDPK qabel ma ġiet riformata bħala l-Kummissjoni tal-Affarijiet tal-Istat (SAC). Ġie promoss għal Maġġur Ġeneral.

                     7.

                     PAK Jae-gyong

                     Chae-Kyong PAK Jae Gyong

                     Data tat-twelid: 1933
                     Numru tal-passaport: 554410661

                     22.12.2009

                     Viċi Direttur tad-Dipartiment tal-Politika Ġenerali tal-Forzi Armati tal-Poplu u Viċi Direttur tal-Uffiċċju tal-Loġistika tal-Forzi Armati tal-Poplu (Konsulent militari tal-mejjet Kim Jong-Il). Kien preżenti waqt l-ispezzjoni ta' KIM Jong Un tal-Istrategic Rocket Force Command.

                     8.

                     RYOM Yong

                     22.12.2009

                     Direttur tal-Uffiċċju Ġenerali tal-Enerġija Atomika (entità deżinjata min-Nazzjonijiet Uniti), inkarigat mir-relazzjonijiet internazzjonali.

                     9.

                     SO Sang-kuk

                     SO Sang Kuk

                     Data tat-twelid: bejn l-1932 u l-1938

                     22.12.2009

                     Kap tad-Dipartiment tal-Fiżika Nukleari, Università Kim Il Sung.

                     10.

                     Logutenent Ġeneral KIM Yong Chol

                     KIM Yong-Chol; KIM Young-Chol; KIM Young-Cheol; KIM Young-Chul

                     Data tat-twelid: 1946
                     Post tat-twelid: Pyongan-Pukto, RDPK

                     19.12.2011

                     Membru elett tal-Kummissjoni Militari Ċentrali tal-Partit tal-Ħaddiema tal-Korea u tal-Kumitat Ċentrali tal-Partit tal-Ħaddiema tal-Korea, Viċi President għar-Relazzjonijiet Inter-Koreani. Ex-kmandant tar-Reconnaissance General Bureau (RGB). Ġie promoss għal direttur tad-Dipartiment tal-Front Magħqud f'Mejju 2016 waqt is-Seba' Kungress tal-Partit tal-Ħaddiema tal-Korea.

                     11.

                     PAK To-Chun

                     PAK To Chun

                     Data tat-twelid: 9.3.1944
                     Post tat-twelid: Rangrim,Provinċja ta' Jagang, RDPK.

                     19.12.2011

                     Membru tal-Kunsill tas-Sigurtà Nazzjonali. Inkarigat mill-industrija tal-armi. Hu rrapportat li jikkmanda l-uffiċċju għall-enerġija nukleari. Din l-istituzzjoni hija deċiżiva għall-programm nukleari u l-programm tar-rocket launchers tar-RDPK. Ritratt meħud ma' kontributuri għat-test tal-bomba tal-idroġenu u t-tlugħ tas-satellita (SLBM).

                     12.

                     CHOE Kyong-song

                     CHOE Kyong song

                     20.5.2016

                     Kurunell Ġeneral tal-Armata tal-Poplu Korean. Ex-membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta' difiża nazzjonali fir-RDPK. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.

                     13.

                     CHOE Yong-ho

                     CHOE Yong Ho

                     20.5.2016

                     Kurunell Ġeneral tal-Armata tal-Poplu Korean/Ġeneral tal-Forza tal-Ajru tal-Armata tal-Poplu Korean. Ex-membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta' difiża nazzjonali fir-RDPK. Kmandant tal-Forza tal-Ajru tal-Armata tal-Poplu Korean u l-forza kontra l-attakki mill-ajru (Anti-aircraft force). Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.

                     14.

                     HONG Sung-Mu

                     HUNG Sun Mu; HONG Sung Mu

                     Data tat-Twelid: 1.1.1942

                     20.5.2016

                     Viċi Direttur tad-Dipartiment tal-Industrija tal-Munizzjonijiet (DIM). Inkarigat mill-iżvilupp ta' programmi li jikkonċernaw armi u missili konvenzjonali, inkluż missili ballistiċi. Wieħed mill-persuni ewlenin responsabbli għall-programmi ta' żvilupp industrijali għal armi nukleari. Bħala tali, responsabbli għal programmi tar-RDPK relatati mal-armi nukleari, mal-missili ballistiċi, jew ma' armi oħrajn ta' qerda massiva.

                     15.

                     JO Kyongchol

                     JO Kyong Chol

                     20.5.2016

                     Ġeneral tal-Armata tal-Poplu Korean. Ex-membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta' difiża nazzjonali fir-RDPK. Direttur tal-Kmand tas-Sigurtà Militari. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva. Akkumpanja lil Kim Jong Un għall-akbar drill tal-isparar tal-artillerija fuq distanza twila li qatt sar.

                     16.

                     KIM Chun-sam

                     KIM Chun Sam

                     20.5.2016

                     Logutenent Ġeneral, ex-membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta' difiża nazzjonali fir-RDPK. Direttur tad-Dipartiment tal-Operazzjonijiet tal-Kwartieri Ġenerali Militari tal-Armata tar-Poplu Korean u l-ewwel Viċi Kap tal-Kwartieri Ġenerali Militari. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.

                     17.

                     KIM Chun-sop

                     KIM Chun Sop

                     20.5.2016

                        Ex-membru tal-Kummissjoni Nazzjonali tad-Difiża, li issa ġiet riformata bħala l-Kummissjoni tal-Affarijiet tal-Istat (SAC) li hija korp ewlieni għal kwistjonijiet ta' difiża nazzjonali fir-RDPK. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva. Kien preżenti għas-sessjoni tar-ritratti għal dawk li kkontribwixxew għas-suċċess tat-test tal-SLBM f'Mejju 2015.

                     18.

                     KIM Jong-gak

                     KIM Jong Gak

                     Data tat-twelid: 20.7.1941
                     Post tat-twelid: Pyongyang, RDPK

                     20.5.2016

                     Viċi Marixxall fl-Armata tal-Poplu Korean, rettur tal-Università Militari ta' Kim Il-Sung, ex-membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta' difiża nazzjonali fir-RDPK. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.

                     19.

                     KIM Rak Kyom

                     KIM Rak-gyom KIM Rak Gyom

                     20.5.2016

                     Ġeneral b'Erba' Stilel, Kmandant tal-Istrategic Forces (magħrufa wkoll bħala Strategic Rocket Forces) li jidher li issa jikkmanda erba' unitajiet strateġiċi u tekniċi tal-missili, inkluża l-brigata KN08 (ICBM). L-UE deżinjat l-Istrategic Forces minħabba li wettqu attivitajiet li kkontribwixxew b'mod materjali għall-proliferazzjoni ta' armi ta' qerda massiva jew il-mezzi ta' forniment tagħhom. Ex-membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta' difiża nazzjonali fir-RDPK. Rapporti fil-mezzi tax-xandir identifikaw lil KIM bħala li attenda t-test tal-magni tal-ICBM li sar f'April 2016 ma' KIM Jong Un. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva. Ordna drill tal-isparar ta' rokits ballistiċi.

                     20.

                     KIM Won-hong

                     KIM Won Hong

                     Data tat-twelid: 7.1.1945
                     Post tat-twelid: Pyongyang, RDPK.
                     Numru tal-passaport: 745310010

                     20.5.2016

                     Ġeneral, Direttur tad-Dipartiment tas-Sigurtà tal-Istat. Ministru għas-Sigurtà tal-Istat. Membru tal-Kummissjoni Militari Ċentrali tal-Partit tal-Ħaddiema tal-Korea u l-Kummissjoni Nazzjonali tad-Difiża, li kienet korp ewlieni għal kwistjonijiet ta' difiża nazzjonali fir-RDPK qabel ma ġiet riformata bħala l-Kummissjoni tal-Affarijiet tal-Istat (SAC), li huma l-korpi ewlenin għal kwistjonijiet ta' difiża nazzjonali fir-RDPK. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.

                     21.

                     PAK Jong-chon

                     PAK Jong Chon

                     20.5.2016

                     Kurunell Ġeneral (Logutenent Ġeneral) tal-Armata tal-Poplu Korean, Kap tal-Forzi Armati tal-Poplu Korean, Viċi Kap tal-Persunal u Direttur tal-Firepower Command Department. Kap tal-Kwartieri Ġenerali Militari u Direttur tad-Dipartiment tal-Artillery Command Department. Ex-membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta' difiża nazzjonali fir-RDPK. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.

                     22.

                     RI Jong-su

                     RI Jong Su

                     20.5.2016

                     Viċi Ammirall. Ex-membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta' difiża nazzjonali fir-RDPK. Kap Kmandant tal-Forza Navali Koreana, li hija involuta fl-iżvilupp ta' programmi ta' missili ballistiċi u fl-iżvilupp tal-kapaċitajiet nukleari tal-forzi navali tar-RDPK. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.

                     23.

                     SON Chol-ju

                     SON Chol Ju

                     20.5.2016

                     Kurunell Ġeneral Armata tal-Poplu Korean u Direttur politiku tal-Forza tal-Ajru u tal-forzi kontra l-attakki mill-ajru (Anti Air Force), li tissorvelja l-iżvilupp ta' rokits modernizzati kontra l-inġenji tal-ajru. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.

                     24.

                     YUN Jong-rin

                     YUN Jong Rin

                     20.5.2016

                     Ġeneral, ex-membru tal-Kummissjoni Militari Ċentrali tal-Partit tal-Ħaddiema tal-Korea u membru tal-Kummissjoni Nazzjonali tad-Difiża, li kienet korp ewlieni għal kwistjonijiet ta' difiża nazzjonali fir-RDPK qabel ma ġiet riformata bħala l-Kummissjoni tal-Affarijiet tal-Istat (SAC), li kollha huma korpi ewlenin għal kwistjonijiet ta' difiża nazzjonali fir-RDPK. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.

                     25.

                     PAK Yong-sik

                     PAK Yong Sik

                     20.5.2016

                     Ġeneral b'Erba' Stilel, membru tad-Dipartiment tas-Sigurtà tal-Istat, Ministru għall-Forzi Armati tal-Poplu. Membru tal-Kummissjoni Militari Ċentrali tal-Partit tal-Ħaddiema tal-Korea u tal-Kummissjoni Nazzjonali tad-Difiża, li kienet korp ewlieni għal kwistjonijiet ta' difiża nazzjonali fir-RDPK qabel ma ġiet riformata bħala l-Kummissjoni tal-Affarijiet tal-Istat (SAC), li kollha huma korpi ewlenin għal kwistjonijiet ta' difiża nazzjonali fir-RDPK. Kien preżenti waqt l-ittestjar ta' missili ballistiċi f'Marzu 2016. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.

                     26.

                     HONG Yong Chil

                     20.5.2016

                     Viċi Direttur tad-Dipartiment tal-Industrija tal-Munizzjonijiet (DIM). Id-Dipartiment tal-Industrija tal-Munizzjonijiet — deżinjat mill-KSNU fit-2 ta' Marzu 2016 — huwa involut f'aspetti ewlenin tal-programm tal-missili tar-RDPK. Id-DIM huwa responsabbli għas-sorveljanza tal-iżvilupp tal-missili ballistiċi tar-RDPK, inkluża t-Taepo Dong-2, il-produzzjoni ta' armi u ta' programmi ta' Riċerka u Żvilupp. It-Tieni Kumitat Ekonomiku u t-Tieni Akkademja ta' Xjenzi Naturali — deżinjati wkoll f'Awwissu 2010 — huma subordinati għad-DIM. Fis-snin reċenti d-DIM ħadem biex jiżviluppa l-KN08 road-mobile ICBM. HONG akkumpanja lil KIM Jong Un f'għadd ta' attivitajiet relatati mal-iżvilupp tal-programmi tal-armi nukleari u tal-missili ballistiċi tar-RDPK u hu mifhum li kellu rwol sinifikanti fit-test nukleari tar-RDPK tas-6 ta' Jannar 2016. Viċi Direttur tal-Kumitat Ċentrali tal-Partit tal-Ħaddiema tal-Korea. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva. Kien preżenti waqt it-test tal-ġett tal-art tat-tip il-ġdid tal-magna ICBM f'April 2016.

                     27.

                     RI Hak Chol

                     RI Hak Chul; RI Hak Cheol

                     Data tat-twelid: 19.1.1963 jew 8.5.1966
                     Numru tal-Passaporti: 381320634, PS- 563410163

                     20.5.2016

                     President tal-Green Pine Associated Corporation (“Green Pine”). Skont il-Kumitat tas-Sanzjonijiet tan-NU, il-Green Pine ħadet f'idejha ħafna mill-attivitajiet tal-Korea Mining Development Trading Corporation (KOMID). KOMID ġiet deżinjata mill-Kumitat f'April 2009 u hija n-negozjant ewlieni fl-armi u l-esportatur prinċipali ta' oġġetti u tagħmir relatati ma' missili ballistiċi u armi konvenzjonali tar-RDPK. Green Pine hija responsabbli wkoll għal madwar nofs l-armi u l-materjal relatat esportat mir-RDPK. Green Pine ġiet identifikata għal sanzjonijiet minħabba l-esportazzjoni ta' armi jew materjal relatat mir-RDPK. Green Pine tispeċjalizza fil-produzzjoni ta' inġenji u armamenti militari marittimi, bħal sottomarini, dgħajjes militari u sistemi ta' missili, u esportat torpedoes u assistenza teknika lil ditti Iranjani relatati mad-difiża. Green Pine ġiet deżinjata mill-Kunsill tas-Sigurtà tan-Nazzjonijiet Uniti.

                     28.

                     YUN Chang Hyok

                     Data tat-twelid: 9.8.1965

                     20.5.2016

                     Viċi Direttur taċ-Ċentru tal-Kontroll tas-Satelliti, in-National Aerospace Development Administration (NADA). In-NADA hija soġġetta għal sanzjonijiet taħt il-UNSCR 2270 (2016) għall-involviment fl-iżvilupp tar-RDPK ta' xjenza u teknoloġija tal-ispazju, inkluż it-tlugħ ta' satelliti u rokits. Il-UNSCR 2270 (2016) ikkundannat it-tlugħ tas-satellita tar-RDPK tas-7 ta' Frar 2016 minħabba l-użu ta' teknoloġija tal-missili ballistiċi u minħabba li kien fi ksur serju tar-Riżoluzzjonijiet 1718 (2006), 1874 (2009), 2087 (2013) u 2094 (2013). Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.

                     29.

                     RI Myong Su

                     Data tat-twelid: 1937
                     Post tat-twelid: Myongchon, Hamyong ta' Fuq, RDPK

                     7.4.2017

                     Viċi President tal-Kummissjoni Militari Ċentrali tal-Partit tal-Ħaddiema tal-Korea u Kap tal-Istat Maġġur tal-Forzi Armati tal-Poplu. F'din il-kapaċità, Ri Myong Su jokkupa pożizzjoni ewlenija fir-rigward ta' kwistjonijiet ta' difiża nazzjonali u huwa responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.

                     30.

                     SO Hong Chan

                     Data tat-twelid: 30.12.1957
                     Post tat-twelid: Kangwon, RDPK
                     Numru tal-Passaport: PD836410105 Data ta' skadenza tal-Passaport: 27.11.2021

                     7.4.2017

                     L-Ewwel Viċi Ministru tal-Forzi Armati tal-Poplu, membru tal-Kummissjoni Militari Ċentrali tal-Partit tal-Ħaddiema tal-Korea u Kurunell Ġeneral tal-Forzi Armati tal-Poplu. F'din il-kapaċità, So Hong Chan huwa responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.

                     31.

                     WANG Chang Uk

                     Data tat-twelid: 29.5.1960

                     7.4.2017

                     Ministru għall-Industrija u l-Enerġija Atomika. F'din il-kapaċità, Wang Chang Uk huwa responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.

                     32.

                     JANG Chol

                     Data tat-twelid: 31.3.1961
                     Post tat-twelid: Pyongyang, RDPK
                     Numru tal-Passaport: 5633410042

                     7.4.2017

                     President tal-Akkademja Statali tax-Xjenzi Naturali, organizzazzjoni dedikata għall-iżvilupp tal-kapaċitajiet teknoloġiċi u xjentifiċi tar-RDPK. F'din il-kapaċità, Jang Chol jokkupa pożizzjoni strateġika għall-iżvilupp ta' attivitajiet nukleari tar-RDPK u huwa responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva.

               B.   Entitajiet

                     Isem

                     Magħruf ukoll bħala

                     Lokalità

                     Data tad-deżinjazzjoni

                     Informazzjoni oħra

                     1.

                     Korea Pugang mining and Machinery Corporation ltd

                     22.12.2009

                     Sussidjarja tal-Korea Ryongbong General Corporation (entità deżinjata mill-KSNU, 24.4.2009); topera faċilitajiet għall-produzzjoni ta' trab tal-aluminju, li jista' jintuża fil-missili.

                     2.

                     Korean Ryengwang Trading Corporation

                     Rakwon-dong, Pothonggang District, Pyongyang, DPRK

                     22.12.2009

                     Sussidjarja tal-Korea Ryongbong General Corporation (entità deżinjata mill-KSNU, 24.4.2009).

                     3.

                     Sobaeku United Corp

                     Sobaeksu United Corp.

                     22.12.2009

                     Kumpannija statali, involuta fir-riċerka jew l-akkwist ta' prodotti u ta' tagħmir sensittivi. Hija għandha diversi depożiti ta' grafit naturali, li jipprovdu materja prima lil żewġ faċilitajiet ta' pproċessar li, fost l-oħrajn, jipproduċu blokki tal-grafit li jistgħu jintużaw fil-missili.

                     4.

                     Yongbyon Nuclear Research Centre

                     22.12.2009

                     Ċentru ta' riċerka li pparteċipa fil-produzzjoni ta' plutonju ta' kwalità militari. Ċentru li jiddependi mill-General Bureau of Atomic Energy (entità deżinjata mill-KSNU, 16.7.2009).

                     5.

                     Strategic Rocket Forces

                     20.5.2016

                     Fi ħdan il-forzi armati nazzjonali tar-RDPK, din l-entità hija involuta fl-iżvilupp u l-implimentazzjoni operazzjonali ta' programmi relatati ma' missili ballistiċi jew ma' armi oħrajn ta' qerda massiva.

               II.   Persuni u entitajiet li jipprovdu servizzi finanzjarji li jistgħu jikkontribwixxu għal programmi tar-RDPK relatati mal-armi nukleari, mal-missili ballistiċi jew ma' armi oħrajn tal-qerda tal-massiva
         A.   Persuni

                     Isem

                     Magħruf ukoll bħala

                     Data tat-twelid

                     Data tad-deżinjazzjoni

                     Dikjarazzjoni tar-Raġunijiet

                     1.

                     JON Il-chun

                     JON Il Chun

                     Data tat-twelid: 24.8.1941

                     22.12.2010

                     Fi Frar tal-2010, KIM Tong-un tkeċċa mill-kariga tiegħu ta' direttur tal-Office 39, li huwa, fost affarijiet oħra, inkarigat mix-xiri ta' merkanzija mir-rappreżentanzi diplomatiċi tar-RDPK billi jevita s-sanzjonijiet. Huwa ġie sostitwit minn JON Il-chun. Rappreżentant tal-Kummissjoni Nazzjonali tad-Difiża, li kienet korp ewlieni għal kwistjonijiet ta' difiża nazzjonali fir-RDPK qabel ma ġiet riformata bħala l-Kummissjoni tal-Affarijiet tal-Istat (SAC), ġie elett bħala d-direttur ġenerali tal-iState Development Bank f'Marzu 2010. Ġie elett membru supplenti tal-Kumitat Ċentrali tal-Partit tal-Ħaddiema tal-Korea f'Mejju 2016 fis-Seba' Kungress tal-Partit tal-Ħaddiema tal-Korea, fejn il-Partit tal-Ħaddiema tal-Korea adotta deċiżjoni biex jitkompla l-programm nukleari tar-RDPK.

                     2.

                     KIM Tong-un

                     KIM Tong Un

                     22.12.2009

                     Ex-direttur tal-“Office 39” tal-Kumitat Ċentrali tal-Partit tal-Ħaddiema tal-Korea, li huwa involut fil-finanzjament tal-proliferazzjoni. Fl-2011, allegatament responsabbli għal “Office 38” biex jinġabru fondi għat-tmexxija u l-elit.

                     3.

                     KIM Il-Su

                     KIM Il Su

                     Data tat-twelid: 2.9.1965
                     Post tat-twelid: Pyongyang, RDPK.

                     3.7.2015

                     Maniġer fid-dipartiment tar-riassigurazzjoni tal-Korea National Insurance Corporation (KNIC) ibbażat fil-kwartieri ġenerali fi Pyongyang u ex-kap rappreżentant awtorizzat tal-KNIC f'Hamburg, fejn aġixxa f'isem il-KNIC jew fuq id-direzzjoni tagħha.

                     4.

                     KANG Song-Sam

                     KANG Song Sam

                     Data tat-twelid: 5.7.1972
                     Post tat-twelid: Pyongyang, RDPK.

                     3.7.2015

                     Ex-rappreżentant awtorizzat tal-Korea National Insurance Corporation (KNIC) f'Hamburg, u għadu jaġixxi f'isem il-KNIC jew fuq id-direzzjoni tagħha.

                     5.

                     CHOE Chun-Sik

                     CHOE Chun Sik

                     Data tat-twelid: 23.12.1963
                     Post tat-twelid: Pyongyang, RDPK.
                     Numru tal-passaport: 745132109
                     Validu sat-12.2.2020

                     3.7.2015

                     Direttur fid-dipartiment tar-riassigurazzjoni tal-Korea National Insurance Corporation (KNIC) ibbażat fil-kwartieri ġenerali fi Pyongyang u jaġixxi f'isem il-KNIC jew fuq id-direzzjoni tagħha.

                     6.

                     SIN Kyu-Nam

                     SIN Kyu Nam

                     Data tat-twelid: 12.9.1972
                     Post tat-twelid: Pyongyang, RDPK.
                     Numru tal-passaport: PO472132950

                     3.7.2015

                     Direttur fid-dipartiment tar-riassigurazzjoni tal-Korea National Insurance Corporation (KNIC) ibbażat fil-kwartieri ġenerali fi Pyongyang u ex-rappreżentant awtorizzat tal-KNIC f'Hamburg, fejn aġixxa f'isem il-KNIC jew fuq id-direzzjoni tagħha.

                     7.

                     PAK Chun-San

                     PAK Chun San

                     Data tat-twelid: 18.12.1953
                     Post tat-twelid: Pyongyang, RDPK.
                     Numru tal-passaport: PS472220097

                     3.7.2015

                     Direttur fid-dipartiment tar-riassigurazzjoni tal-Korea National Insurance Corporation (KNIC) ibbażat fil-kwartieri ġenerali fi Pyongyang sa mill-anqas Diċembru 2015 u ex-kap rappreżentant awtorizzat tal-KNIC f'Hamburg, u għadu jaġixxi għal jew f'isem il-KNIC jew fuq id-direzzjoni tagħha.

                     8.

                     SO Tong Myong

                     Data tat-twelid: 10.9.1956

                     3.7.2015

                     President tal-Korea National Insurance Corporation (KNIC), President tal-Kumitat tal-Maniġment Eżekuttiv tal-KNIC (Ġunju 2012); Maniġer Ġenerali tal-Korean National Insurance Corporation, Settembru 2013, fejn aġixxa f'isem il-KNIC jew fuq id-direzzjoni tagħha.

               B.   Entitajiet

                     Isem

                     Magħruf ukoll bħala

                     Lokalità

                     Data tad-deżinjazzjoni

                     Informazzjoni oħra

                     1.

                     Korea National Insurance Corporation (KNIC) u l-fergħat tagħha

                     Korea Foreign Insurance Company

                     Haebangsan-dong, Central District, Pyongyang, DPRK
                     Rahlstedter Strasse 83 a, 22149 Hamburg.
                     Korea National Insurance Corporation of Alloway, Kidbrooke Park Road, Blackheath, London SE30LW

                     3.7.2015

                     Korea National Insurance Corporation (KNIC), li hija kumpannija tal-Istat u kkontrollata minnu, qed tiġġenera dħul sostanzjali, inkluż f'munita barranija, li jista' jikkontribwixxi għal programmi tar-RDPK relatati mal-armi nukleari, mal-missili ballistiċi jew ma' armi oħra ta' qerda massiva.
                     Barra minn hekk, il-kwartieri ġenerali tal-KNIC fi Pyongyang huma konnessi mal-Office 39 tal-Partit tal-Ħaddiema tal-Korea, li huwa entità deżinjata.”


title: 2013/2/UE: Deċiżjoni tal-Kunsill tas- 17 ta’ Diċembru 2012 dwar l-iffirmar, f’isem l-Unjoni Ewropea, tal-Ftehim bejn l-Unjoni Ewropea u r-Repubblika tal-Armenja dwar l-iffaċilitar tal-ħruġ ta’ viżi

text:
               8.1.2013

               MT

               Il-Ġurnal Uffiċjali tal-Unjoni Ewropea

               L 3/1

         DEĊIŻJONI TAL-KUNSILL
   tas-17 ta’ Diċembru 2012
   dwar l-iffirmar, f’isem l-Unjoni Ewropea, tal-Ftehim bejn l-Unjoni Ewropea u r-Repubblika tal-Armenja dwar l-iffaċilitar tal-ħruġ ta’ viżi
   (2013/2/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-punt (a) tal-Artikolu 77(2), flimkien mal-Artikolu 218(5) tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               Id-Dikjarazzjoni Konġunta tas-Summit ta’ Praga tas-Sħubija tal-Lvant tas-7 ta’ Mejju 2009 ddikjarat l-appoġġ politiku lejn il-liberalizzazzjoni tal-viża u l-intenzjoni li jittieħdu passi gradwali lejn l-ivvjaġġar mingħajr viża għaċ-ċittadini tagħhom fiż-żmien dovut.

               (2)

               Fid-19 ta’ Diċembru 2011, il-Kunsill awtorizza lill-Kummissjoni biex tiftaħ negozjati mar-Repubblika tal-Armenja dwar Ftehim bejn l-Unjoni Ewropea u r-Repubblika tal-Armenja dwar l-iffaċilitar tal-ħruġ ta’ viżi (“il-Ftehim”). In-negozjati ġew konklużi b’suċċess bl-inizjalar tal-Ftehim fit-18 ta’ Ottubru 2012.

               (3)

               Il-Ftehim għandu jiġi ffirmat f’isem l-Unjoni, soġġett għall-konklużjoni tiegħu.

               (4)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom ir-Renju Unit mhuwiex qed jieħu sehem, f’konformità mad-Deċiżjoni tal-Kunsill 2000/365/KE tad-29 ta’ Mejju 2000 dwar it-talba tar-Renju Unit tal-Gran Brittanja u l-Irlanda ta’ Fuq biex jieħdu parti f’xi dispożizzjonijiet tal-acquis ta’ Schengen (1); għalhekk ir-Renju Unit mhuwiex qed jieħu sehem fl-adozzjoni tagħha u mhuwiex marbut biha jew suġġett għall-applikazzjoni tagħha.

               (5)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom l-Irlanda mhijiex qed tieħu sehem, f’konformità mad-Deċiżjoni tal-Kunsill 2002/192/KE tat-28 ta’ Frar 2002 dwar it-talba tal-Irlanda sabiex tieħu sehem f’xi dispożizzjonijiet tal-acquis ta’ Schengen (2); għalhekk l-Irlanda mhijiex qed tieħu sehem fl-adozzjoni tagħha u mhijiex marbuta biha jew suġġetta għall-applikazzjoni tagħha.

               (6)

               F’konformità mal-Artikoli 1 u 2 tal-Protokoll (Nru 22) dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qed tieħu sehem fl-adozzjoni ta’ din id-Deċiżjoni u mhijiex marbuta biha jew suġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   L-iffirmar, f’isem l-Unjoni, tal-Ftehim bejn l-Unjoni Ewropea u r-Repubblika tal-Armenja dwar l-iffaċilitar tal-ħruġ ta’ viżi huwa b’dan awtorizzat, soġġett għall-konklużjoni tal-imsemmi Ftehim. (3)

   Artikolu 2
   Il-President tal-Kunsill huwa b’dan awtorizzat li jinnomina lill-persuna(i) bis-setgħa li jiffirmaw il-Ftehim f’isem l-Unjoni.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-17 ta’ Diċembru 2012.

            Għall-Kunsill

            Il-President

         S. ALETRARIS

      (1)  ĠU L 131, 1.6.2000, p. 43.

      (2)  ĠU L 64, 7.3.2002, p. 20.

      (3)  It-test tal-Ftehim ser jiġi ppubblikat flimkien mad-deċiżjoni dwar il-konklużjoni tiegħu.


title: Deċiżjoni tal-Kummissjoni (UE) 2015/826 tat-22 ta' Mejju 2015 li tikkonċerna d-dispożizzjonijiet nazzjonali nnotifikati mid-Danimarka dwar iż-żieda tan-nitrit ma' ċerti prodotti tal-laħam (notifikata bid-dokument C(2015) 3526)

text:
               28.5.2015

               MT

               Il-Ġurnal Uffiċjali tal-Unjoni Ewropea

               L 130/10

         DEĊIŻJONI TAL-KUMMISSJONI (UE) 2015/826
   tat-22 ta' Mejju 2015
   li tikkonċerna d-dispożizzjonijiet nazzjonali nnotifikati mid-Danimarka dwar iż-żieda tan-nitrit ma' ċerti prodotti tal-laħam

         (notifikata bid-dokument C(2015) 3526)

   (It-test Daniż biss huwa awtentiku)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 114(6) tiegħu,
   Billi:
   I.   FATTI U PROĊEDURA

               (1)

               Id-Deċiżjoni tal-Kummissjoni 2010/561/UE (1) approvat id-dispożizzjonijiet nazzjonali dwar iż-żieda tan-nitrit tal-potassju, E 249, u tan-nitrit tas-sodju, E 250 (nitriti) ma' prodotti tal-laħam li jinsabu fl-Ordni Nru 22 tal-11 ta' Jannar 2005 dwar l-addittivi tal-ikel (Bekendtgørelse nr 22 af 11.1.2005 om tilsætningsstoffer til fødevarer) u l-lista pożittiva Daniża ta' addittivi tal-ikel permessi (Liste over tilladte tilsætningsstoffer til fødevarer, “Positivlisten”) li r-Renju tad-Danimarka kien innotifika lill-Kummissjoni permezz ta' ittra tal-20 ta' Novembru 2009, skont l-Artikolu 114(4) tat-Trattat dwar il-Funzjonament tal-Unjoni Ewropea — (TFUE). Dawn id-dispożizzjonijiet nazzjonali huma approvati sal-25 ta' Mejju 2015.

               (2)

               Id-Danimarka ma kinitx mitluba tittrasponi d-Direttiva 2006/52/KE tal-Parlament Ewropew u tal-Kunsill (2) fil-iġi nazzjonali sa fejn tikkonċerna ż-żieda tan-nitriti fi prodotti tal-laħam. Id-Deċiżjoni 2010/561/UE talbet li d-Danimarka tiġbor b'mod sistematiku dejta, li mbagħad għandha tirrapporta lill-Kummissjoni biex jiġi ddeterminat jekk l-applikazzjoni tal-livelli stabbiliti fid-Direttiva 2006/52/KE tilħaqx il-livell meħtieġ ta' protezzjoni u, fil-każ kuntrarju, jekk dan iwassalx għal riskju inaċċettabbli għas-saħħa tal-bniedem. Fl-istess waqt, id-Deċiżjoni talbet lill-Kummissjoni biex timmonitorja l-implimentazzjoni tad-Direttiva 2006/52/KE fl-Istati Membri partikolarment b'rabta mal-użu tan-nitriti mill-industrija fil-kategoriji differenti ta' prodotti tal-laħam u biex tikkonsulta mal-Istati Membri, il-partijiet interessati u l-EFSA.

               (3)

               Ir-Regolament tal-Kummissjoni (UE) Nru 1129/2011 (3) ittrasfera l-livelli u kundizzjonijiet oħra għall-użu tan-nitriti fi prodotti tal-laħam stabbiliti mid-Direttiva 2006/52/KE fl-Anness II tar-Regolament (KE) Nru 1333/2008 tal-Parlament Ewropew u tal-Kunsill (4) li ilu japplika mill-1 ta' Ġunju 2013.

               (4)

               Permezz ta' ittra tal-25 ta' Novembru 2014, id-Danimarka nnotifikat lill-Kummissjoni bix-xewqa tagħha li tkompli żżomm id-dispożizzjonijiet nazzjonali dwar l-użu tal-addittivi tan-nitrit fi prodotti tal-laħam li ma jaqblux mar-Regolament (KE) Nru 1333/2008. Ordni Nru 542 tas-27 ta' Mejju 2013 dwar l-addittivi tal-ikel eċċ. f'oġġetti tal-ikel (BEK nr 542 af 27.5.2013 (tilsætningbekendtgørelsen), Offentliggørelsedato: 31.5.2013, Fødevarerministeriet). Biex issostni n-notifika tagħha, id-Danimarka ppreżentat informazzjoni addizzjonali li tinkludi dejta dwar il-konsum u l-importazzjoni ta' prodotti tal-laħam, l-esponiment għan-nitriti, il-prevalenza tal-botuliżmu u l-formazzjoni ta' nitrożammini fi prodotti tal-laħam ipproċessat.

         1.   LEĠIŻLAZZJONI TAL-UNJONI
   1.1.   L-artikolu 114(4) u (6) TFUE

               (5)

               L-Artikolu 114(4) TFUE jipprovdi li “Jekk, wara l-adozzjoni ta' miżura ta' armonizzazzjoni mill-Parlament Ewropew u l-Kunsill, mill-Kunsill jew mill-Kummissjoni, Stat Membru jħoss li jkun meħtieġ li jżomm id-dispożizzjonijiet nazzjonali fuq il-bażi ta' neċessitajiet maġġuri msemmija fl-Artikolu 36, jew li għandhom x'jaqsmu mal-ħarsien tal-ambjent jew tal-ambjent tax-xogħol, dan għandu jinnotifika lill-Kummissjoni b'dawn id-dispożizzjonijiet kif ukoll dwar ir-raġuni għaliex għandhom jinżammu.”

               (6)

               Skont l-Artikolu 114(6) TFUE, il-Kummissjoni għandha, fi żmien sitt xhur min-notifika, tapprova jew tirrifjuta d-dispożizzjonijiet nazzjonali involuti wara li tkun ivverifikat jekk humiex mezz ta' diskriminazzjoni arbitrarja jew humiex restrizzjoni moħbija fuq il-kummerċ bejn l-Istati Membri jew le u jekk humiex ta' xkiel għat-tħaddim tas-suq intern jew le.

         1.2.   Regolament (KE) Nru 1333/2008

               (7)

               Skont il-prinċipji ġenerali tar-Regolament (KE) Nru 1333/2008, l-approvazzjoni ta' addittiv tal-ikel tingħata biss jekk l-addittiv hu tabilħaqq neċessarju mil-lat teknoloġiku, jekk dan l-addittiv ma joħloqx riskji għas-saħħa u jekk l-użu tiegħu ma jkunx wieħed li jqarraq bil-konsumatur.

               (8)

               L-Anness II tar-Regolament (KE) Nru 1333/2008 jistabbilixxi lista ta' addittivi tal-ikel tal-Unjoni approvati għall-użu fl-ikel, u l-kundizzjonijiet tal-użu tagħhom. Huma biss dawk l-addittivi tal-ikel inklużi fil-lista tal-Unjoni li jistgħu jitqiegħdu fis-suq bħala tali u li jistgħu jintużaw fl-ikel skont il-kondizzjonijiet ta' użu speċifikati hemmhekk.

               (9)

               In-nitriti ilhom jintużaw fil-prodotti tal-laħam għal bosta għexieren ta' snin, inter alia biex jiżguraw, flimkien ma' fatturi oħra, il-preservazzjoni u s-sikurezza mikrobijoloġika tal-prodotti tal-laħam, b'mod partikolari l-prodotti tal-laħam ippreservati, filwaqt li jżommu lura, fost affarijiet oħra, il-multiplikazzjoni tal-Clostridium botulinum, il-batterja responsabbli għall-botuliżmu li hija ta' theddida għall-ħajja. Fl-istess waqt, huwa rikonoxxut li l-preżenza tan-nitriti fi prodotti tal-laħam tista' twassal għall-formazzjoni tan-nitrożammini, li nstab li huma karċinoġeniċi. Il-leġiżlazzjoni f'dan il-qasam għandha, għaldaqstant, toħloq bilanċ bejn ir-riskju tal-formazzjoni tan-nitrożammini permezz tal-preżenza ta' nitriti fi prodotti tal-laħam, minn naħa waħda, u l-effetti pożittivi li n-nitriti jkollhom kontra l-multiplikazzjoni tal-batterji, b'mod partikolari dawk responsabbli għall-botuliżmu, min-naħa l-oħra.

               (10)

               Il-Kategoriji taħt 08.3 tal-Parti E, tal-Anness II tar-Regolament (KE) Nru 1333/2008: “Prodotti tal-laħam” fihom ammonti massimi għan-nitrit tal-potassju (E 249) u n-nitrit tas-sodju (E 250) li jistgħu jiżdiedu waqt il-manifattura. Il-massimi tal-ammont miżjud huwa ta' 150 mg/kg għall-biċċa l-kbira tal-prodotti tal-laħam b'mod ġenerali u 100 mg/kg għall-prodotti tal-laħam sterilizzati. Għal xi prodotti tal-laħam ippreservati speċifikati li jkunu saru b'mod tradizzjonali fi Stati Membri speċifiċi, l-ammont massimu huwa ta' 180 mg/kg.

               (11)

               B'eċċezzjoni għar-regola ġenerali, il-Kategoriji taħt 08.3.4 tal-Parti E, tal-Anness II, tar-Regolament (KE) Nru 1333/2008: “Prodotti tal-laħam ikkurati tradizzjonalment b'dispożizzjonijiet speċifiċi li jikkonċernaw in-nitriti u n-nitrati” jinkorporaw livelli massimi ta' residwi għal ċerti prodotti speċifikati u tradizzjonali tal-laħam ippreservati, li jiġu prodotti permezz ta' metodi ta' manifattura tradizzjonali. Hemm livelli massimi ta' residwi ta' 50 mg/kg, 100 mg/kg u 175 mg/kg li japplikaw għal gruppi differenti ta' tali prodotti, eż. 175 mg/kg għall-bejken Wiltshire, għall-bejken ikkurat u imnixxef u prodotti simili, u 100 mg/kg għall-perżut Wiltshire u prodotti simili. B'rabta ma' dawn il-prodotti ġew stabbiliti valuri massimi ta' residwi billi mhuwiex possibbli li jiġi kkontrollat l-ammont miżjud ta' melħ għall-preservazzjoni assorbit mil-laħam minħabba n-natura tal-proċess ta' manifattura marbut ma' dawn il-prodotti. Il-proċess ta' produzzjoni ta' dawn il-prodotti speċifiċi huwa deskritt fir-Regolament biex ikunu jistgħu jiġu identifikati l-“prodotti simili” u jkun ċar liema prodotti huma koperti mil-livelli massimi differenti.

               (12)

               Il-livelli massimi fir-Regolament (KE) Nru 1333/2008 huma bbażati fuq l-opinjonijiet mill-Kumitat Xjentifiku dwar l-Ikel (minn issa 'l quddiem “SCF”) tal-1990 (5) u l-1995 (6) kif ukoll mill-Awtorità Ewropea dwar is-Sigurtà fl-Ikel (minn hawn 'il quddiem “EFSA”) tas-26 ta' Novembru 2003 (7). L-ammonti massimi li jistgħu jiġu miżjuda jirriflettu l-firxiet imsemmija f'dawn l-opinjonijiet xjentifiċi billi jispeċifikaw li huwa permess sa 100 mg/kg ta' nitrit fi prodotti tal-laħam sterilizzati u sa 150 mg/kg fi prodotti oħra tal-laħam. Minħabba l-varjetà kbira ta' prodotti tal-laħam (ippreservati) u ta' metodi ta' manifattura fl-Unjoni Ewropea, il-leġiżlatur tal-Unjoni sostna li, għalissa, ma kienx possibbli li jkun speċifikat il-livell xieraq ta' nitrit għal kull prodott.

               (13)

               L-eċċezzjonijiet għar-regola tal-applikazzjoni tal-ammonti miżjuda massimi huma ta' natura limitata. Dawn japplikaw għal prodotti speċifiċi li huma mmanifatturati b'mod tradizzjonali f'ċerti Stati Membri u li għalihom mhuwiex possibbli li jiġi kkontrollat l-ammont miżjud ta' melħ għall-preservazzjoni assorbit mil-laħam minħabba n-natura tal-proċess ta' manifattura marbut ma' dawn il-prodotti. Il-prodotti tradizzjonali li għalihom japplikaw l-eċċezzjonijiet huma definiti, b'mod partikolari, permezz ta' deskrizzjoni tal-metodu ta' produzzjoni.

         2.   DISPOŻIZZJONIJIET NAZZJONALI NNOTIFIKATI

               (14)

               Id-dispożizzjonijiet nazzjonali notifikati mid-Danimarka fil-25 ta' Novembru 2014 huma l-Ordni Nru 542 tas-27 ta' Mejju 2013 dwar l-addittivi tal-ikel eċċ. f'oġġetti tal-ikel (BEK nr 542 af 27.5.2013 (tilsætningbekendtgørelsen), Offentliggørelsedato: 31.5.2013, Fødevarerministeriet). Fil-kuntest tad-Deċiżjoni 2010/561/UE, il-Kummissjoni diġà evalwat ir-regoli aktar stretti applikati mid-Danimarka b'rabta mal-E 249 u l-E 250.
               L-Ordni Nru 542 tipprevedi li n-nitriti (E 249–250) fi prodotti tal-laħam jistgħu jintużaw biss skont il-kundizzjonijiet speċifikati fl-Anness 3 tiegħu. Abbażi tad-Deċiżjoni 2010/561/UE, il-kundizzjonijiet u r-restrizzjonijiet [li ġejjin] ġew stipulati għall-użu tan-nitriti (E 249–250). Il-gruppi tal-oġġetti tal-ikel imsemmija fit-tabella jikkorrispondu mal-gruppi kif elenkati fl-Anness II tar-Regolament (KE) Nru 1333/2008 dwar l-addittivi tal-ikel u jieħdu post l-użi li jirriżultaw minnu:

                           Oġġett tal-ikel

                           Ammont ta' nitriti miżjuda (mg/kg)

                           08.3.1
                           Laħam ipproċessat mhux trattat bis-sħana

                           Total ta' 60 mg/kg, iżda f'salami ffermentat, total ta' 100 mg/kg u fi prodotti kompletament ippreservati jew nofshom ippreservati, total ta' 150 mg/kg

                           08.3.2
                           Laħam ipproċessat trattat bis-sħana

                           Total ta' 60 mg/kg, iżda mhux f'pulpetti tal-laħam u paté tal-fwied tradizzjonali Daniżi. Fi prodotti kompletament ippreservati jew nofshom ippreservati, total ta' 150 mg/kg, fir-rullepølse (zalzett bil-laħam imrembel), total ta' 100 mg/kg), u fi prodotti kompletament ippreservati jew nofshom ippreservati u f'perżut ippreservat u mmellaħ, total ta' 150 mg/kg

                           08.3.4
                           Prodotti tradizzjonali tal-laħam ippreservat koperti b'dispożizzjonijiet speċifiċi li jikkonċernaw in-nitriti u n-nitrati

                           Total ta' 60 mg/kg, iżda fil-bejken tat-tip Wiltshire u qatgħat simili, total ta' 150 mg/kg

               (15)

               Għalhekk, il-limitu ta' 60 mg/kg japplika għal ħafna tipi ta' prodotti tal-laħam, filwaqt li l-limiti massimi korrispondenti tar-Regolament (KE) Nru 1333/2008 ta' 100 jew 150 mg/kg.

         3.   PROĊEDURA

               (16)

               Permezz ta' ittra tal-25 ta' Novembru 2014, id-Danimarka nnotifikat lill-Kummissjoni bix-xewqa tagħha li żżomm id-dispożizzjonijiet nazzjonali dwar l-użu ta' addittivi tan-nitriti fi prodotti tal-laħam li ma jaqblux mar-Regolament (KE) Nru 1333/2008. Biex issostni n-notifika tagħha, id-Danimarka ppreżentat informazzjoni addizzjonali li tinkludi dejta dwar il-konsum u l-importazzjoni ta' prodotti tal-laħam, l-esponiment għan-nitriti, il-prevalenza tal-botuliżmu u l-formazzjoni ta' nitrożammini fi prodotti tal-laħam ipproċessat.

               (17)

               Il-Kummissjoni ppubblikat avviż dwar in-notifika f'Il-Ġurnal Uffiċjali tal-Unjoni Ewropea
                   (8) biex tinforma xi partijiet interessati oħra dwar id-dispożizzjonijiet nazzjonali tad-Danimarka, kif ukoll ir-raġunijiet li ngħataw biex jappoġġjaw it-talba. Permezz ta' ittra tat-30 ta' Marzu 2015, il-Kummissjoni għarrfet ukoll lill-Istati Membri l-oħra dwar in-notifika u tathom l-opportunità li jippreżentaw xi kummenti dwarha fi żmien 30 jum. Il-Kummissjoni rċeviet kummenti matul din l-iskadenza mir-Repubblika Ċeka, u l-Iżvezja.

                           —

                           Ir-Repubblika Ċeka tirrispetta l-iffissar ta' limiti aktar stretti għall-użu ta' nitriti bħala addittivi fi prodotti tal-laħam f'qafas ta' rekwiżiti nazzjonali għall-produtturi Daniżi. Iżda peress li dan jikkonċerna prodotti minn Stati Membri oħra, ir-Repubblika Ċeka teħtieġ li jinżammu l-limiti attwali għall-kontenut tan-nitriti fil-prodotti tal-laħam li huma stabbiliti mir-Regolament (KE) Nru 1333/2008 dwar l-addittivi tal-ikel.

                           —

                           L-Iżvezja hija tal-fehma li d-dispożizzjonijiet nazzjonali tad-Danimarka jidhru li huma fondati u ma jidhirx li għandhom impatt sinifikanti fuq il-kundizzjonijiet fl-Iżvezja. Fuq il-bażi ta' dak li d-Danimarka indikat fin-notifika, l-Iżvezja ma tara l-ebda raġuni biex ma taċċettax li testendi d-dispożizzjonijiet nazzjonali eżistenti. Estensjoni oħra jista' jkollha l-vantaġġ li tagħti ż-żmien lill-UE biex tanalizza l-livelli tan-nitriti, u hekk tkun tista' tiġi nkorporata l-ħidma kontinwa tal-EFSA dwar in-nitriti bħala addittivi tal-ikel.

         4.   RIEVALWAZZJONI TAN-NITRITI

               (18)

               Ir-Regolament tal-Kummissjoni (UE) Nru 257/2010 (9) jirrikjedi li sa tmiem l-2015, l-Awtorità Ewropea dwar is-Sigurtà fl-Ikel tevalwa mill-ġdid in-nitrit tal-potassju (E 249) u n-nitrit tas-sodju (E 250). Għal din ir-rievalwazzjoni, l-EFSA għandha teżamina l-opinjonijiet preċedenti tal-SCF u tal-EFSA, meta disponibbli, id-dossier oriġinali, id-dejta li kienet sottomessa mill-operatur(i) kummerċjali interessat(i) u/jew kwalunkwe parti interessata oħra, u d-dejta disponibbli mingħand il-Kummissjoni u l-Istati Membri, u tidentifika l-letteratura rilevanti li tkun ġiet ippubblikata mill-aħħar evalwazzjoni ta' kull addittiv tal-ikel.

               (19)

               Id-dejta li ngħatat mid-Danimarka biex issostni n-notifika tagħha dwar il-konsum tal-prodotti tal-laħam, l-esponiment għan-nitriti, il-prevalenza tal-botuliżmu, u l-formazzjoni tan-nitrożammini fi prodotti tal-laħam ipproċessat ġiet ippreżentata lill-EFSA flimkien ma' talba biex jitqies dan matul ir-rievalwazzjoni.

         5.   MONITORAĠĠ MILL-KUMMISSJONI

               (20)

               Fl-2014, il-Kummissjoni ffinalizzat investigazzjoni preliminari biex timmonitorja l-implimentazzjoni mill-Istati Membri tar-regoli tal-UE dwar in-nitriti. L-istudju kien ibbażat fuq it-tweġibiet għal kwestjonarju li ntbagħat lill-Istati Membri kollha. Minn dan irriżulta li, għajr xi eċċezzjonijiet, l-ammont tipiku ta' nitriti miżjuda għal prodotti tal-laħam mhux sterilizzati huwa aktar baxx minn dak l-ammont massimu tal-UE, iżda ogħla mill-livelli Daniża. Fir-rapport ġie konkluż li trid tkompli tiġi esplorata l-possibbiltà li jiġu riveduti l-livelli massimi attwali tan-nitriti (10).

               (21)

               Għaldaqstant, il-Kummissjoni nediet studju ad hoc f'dak li għandu x'jaqsam mal-użu tan-nitriti mill-industrija f'kategoriji differenti ta' prodotti tal-laħam. Dan l-istudju għandu jinkludi r-riċerka tal-letteratura, l-organizzazzjoni ta' workshop ma' esperti fit-teknoloġija tal-laħam u stħarriġ fi ħdan l-industrija tal-laħam tal-UE dwar kif, fil-verità, qegħdin jintużawin-nitriti u kemm, fil-fatt, qiegħed jintuża minnhom b'rabta mat-tipi differenti ta' prodotti tal-laħam identifikati. Il-konklużjonijiet ta' dan l-istudju għandhom ikunu disponibbli minn tmiem l-2015.

         II.   VALUTAZZJONI

   1.   AMMISSIBILITÀ

               (22)

               Skont l-Artikolu 114(4) u (6) TFUE, wara l-adozzjoni ta' miżura ta' armonizzazzjoni, Stat Membru jista' jżomm id-dispożizzjonijiet nazzjonali u iktar stretti tiegħu minħabba ħtiġijiet ewlenin imsemmija fl-Artikolu 36 TFUE, jew relatati mal-ħarsien tal-ambjent jew l-ambjent tax-xogħol, jekk jinnotifika dawn id-dispożizzjonijiet nazzjonali lill-Kummissjoni u jekk il-Kummissjoni tapprova l-applikazzjoni.

               (23)

               In-notifika Daniża tirreferi għal dispożizzjonijiet nazzjonali li jidderogaw minn dawk tal-Parti E tal-Anness II, tar-Regolament (KE) Nru 1333/2008 dwar in-nitrit tal-potassju (E 249) u n-nitrit tas-sodju (E 250). Id-dispożizzjonijiet Daniżi attwali kienu diġà jeżistu fis-sustanza tagħhom fiż-żmien meta dawn il-livelli massimi kienu ġew oriġinarjament stipulati fid-Direttiva 2006/52/KE.

               (24)

               L-Ordni Daniża Nru 542 tippermetti li jiġu miżjuda n-nitriti mal-prodotti tal-laħam dejjem sakemm l-ammonti miżjuda speċifiċi ma jinqabżux. Skont il-prodotti inkwistjoni dawn l-ammonti massimi huma 60, 100 jew 150 mg/kg, li huma iktar baxxi għal ċerti prodotti minn dawk stabbiliti fid-Direttiva (KE) Nru 1333/2008. Barra minn hekk, għall-kuntrarju tar-Regolament (KE) Nru 1333/2008, id-dispożizzjonijiet Daniżi ma fihom ebda eċċezzjonijiet għall-prinċipju tal-iffissar ta' ammonti massimi miżjuda għan-nitriti, u għalhekk ma jippermettux it-tqegħid fis-suq ta' ċerti prodotti tal-laħam manifatturati tradizzjonalment minn Stati Membri oħra.

               (25)

               Id-dispożizzjonijiet Daniżi huma għalhekk aktar stretti mid-dispożizzjonijiet tar-Regolament (KE) Nru 1333/2008/KE, fis-sens li dawn jistabbilixxu ammonti miżjuda massimi iktar baxxi għal diversi tipi ta' prodotti (f'ħafna każijiet 60 mg/kg) u, sakemm ma jippermettux it-tqegħid fis-suq ta' ċerti prodotti tal-laħam tradizzjonali abbażi ta' valuri residwi massimi.

               (26)

               Skont l-Artikolu 114(4) TFUE, in-notifika kienet issupplimentata b'deskrizzjoni tar-raġunijiet marbuta ma' waħda jew iktar mill-ħtiġijiet ewlenin imsemmija fl-Artikolu 36 TFUE, f'dan il-każ il-ħarsien tas-saħħa u l-ħajja tal-bnedmin. Rapport mehmuż tal-Ministeru Daniż tal-Ikel, l-Agrikoltura u s-Sajd, jipprovdi informazzjoni addizzjonali dwar il-konsum u l-importazzjoni ta' prodotti tal-laħam, l-esponiment għan-nitriti, il-prevalenza tal-botuliżmu kif ukoll il-formazzjoni tan-nitrożammini fi prodotti tal-laħam.

               (27)

               Fid-dawl ta' dak kollu li ntqal iktar 'il fuq, il-Kummissjoni tqis li l-applikazzjoni mressqa mid-Danimarka bil-ħsieb li tikseb awtorizzazzjoni biex iżżomm id-dispożizzjonijiet nazzjonali tagħha dwar l-użu ta' nitriti fi prodotti tal-laħam hija aċċettabbli skont l-Artikolu 114(4) TFUE.

         2.   VALUTAZZJONI TAL-MERTI

               (28)

               Skont l-Artikolu 114(4) u (6), l-ewwel subparagrafu, TFUE, il-Kummissjoni għandha tiżgura li jiġu ssodisfati l-kundizzjonijiet kollha li jagħtu s-setgħa lil Stat Membru li jżomm id-dispożizzjonijiet nazzjonali tiegħu li jidderogaw minn miżura ta' armonizzazzjoni tal-Unjoni prevista f'dak l-Artikolu.

               (29)

               B'mod partikolari, il-Kummissjoni għandha tevalwa jekk id-dispożizzjonijiet nazzjonali humiex iġġustifikati jew le mill-ħtiġijiet ewlenin imsemmija fl-Artikolu 36 KE TFUE jew marbuta mal-ħarsien tal-ambjent jew tal-ambjent tax-xogħol u ma jaqbżux dak li hu meħtieġ biex jintlaħaq l-għan leġittimu mixtieq. Barra minn hekk, meta l-Kummissjoni tqis li d-dispożizzjonijiet nazzjonali jissodisfaw il-kundizzjonijiet imsemmija hawn fuq, hi għandha tivverifika, skont l-Artikolu 114(6) TFUE, jekk id-dispożizzjonijiet nazzjonali humiex mezz ta' diskriminazzjoni arbitrarja jew humiex restrizzjoni moħbija għall-kummerċ bejn l-Istati Membri jew le, u jekk jikkostitwixxux xkiel għat-tħaddim tas-suq intern jew le.

               (30)

               Ta' min jinnota li, fid-dawl tal-limitu ta' żmien stabbilit mill-Artikolu 114(6) TFUE, il-Kummissjoni, meta teżamina jekk il-miżuri nazzjonali notifikati skont l-Artikolu 114(4) TFUE humiex iġġustifikati, għandha tieħu bħala bażi “r-raġunijiet” imressqa mill-Istat Membru li jinnotifika. Dan ifisser li, skont id-dispożizzjonijiet tat-Trattat, ir-responsabbiltà biex ikun ippruvat li l-miżuri nazzjonali huma ġġustifikati hija tal-Istat Membru li jkun għamel it-talba biex iżommhom.

               (31)

               Madankollu, meta l-Kummissjoni jkollha tagħrif li fid-dawl tiegħu l-miżura ta' armonizzazzjoni tal-Unjoni, li minnha jidderogaw id-dispożizzjonijiet nazzjonali notifikati, jaf ikun hemm bżonn tiġi rreveduta, hi tista' tqis dan it-tagħrif fil-valutazzjoni tad-dispożizzjonijiet nazzjonali notifikati.

         2.1.   Il-pożizzjoni tad-Danimarka

               (32)

               Id-Danimarka tiddikjara li l-leġiżlazzjoni tagħha tiżgura livell ogħla ta' ħarsien tas-saħħa u tal-ħajja tal-bniedem minħabba li tistabbilixxi ammonti miżjuda massimi aktar baxxi għan-nitriti minn dawk previsti fir-Regolament (KE) Nru 1333/2008, u ma tippermettix it-tqegħid fis-suq ta' prodotti tradizzjonali tal-laħam li għalihom ma jista' jiġi stabbilit l-ebda ammont miżjud. Id-Danimarka tqis li d-dispożizzjonijiet Daniżi huma għalkollox konsistenti mar-rakkomandazzjonijiet li l-SCF għamel fl-1990 u l-1995, kif ukoll mal-opinjoni tal-EFSA tas-26 ta' Novembru 2003.

               (33)

               Id-Danimarka tqis ukoll li r-regolamentazzjoni tal-ammonti tan-nitrit użati abbażi ta' jekk dawn tqisux li jinvolvu konsum li jaqbeż id-doża aċċettabbli ta' kuljum (DAK) rilevanti u stabbilita, ma tipprovdix il-protezzjoni meħtieġa għas-saħħa tal-bniedem. Id-DAK stabbilita għan-nitriti ma tiħux inkunsiderazzjoni l-formazzjoni tan-nitrożammini, li huma assoċjati mal-użu tan-nitriti fi prodotti tal-laħam. Skont l-evalwazzjonijiet xjentifiċi, in-nitrożammini huma ġenotossiċi; bħala tali, mhux possibbli li jiġi stabbilit limitu li jiżgura li ma jkunux karċinoġeniċi. Id-Danimarka enfasizzat wkoll li l-formazzjoni tan-nitrożammini tiddependi fuq l-ammonti ta' nitrit li jkunu miżjuda, u mhux fuq l-ammonti residwi ħafna aktar baxxi li, minħabba t-trasformazzjoni tas-sustanza fl-ikel, huma tipikament preżenti fil-prodott fiż-żmien ta' konsum.

               (34)

               Għalhekk, fl-opinjoni tagħha, il-valutazzjoni xjentifika ġenerali turi li (a) l-użu għandu jitnaqqas sa fejn ikun possibbli billi jintużaw ammonti differenzjati skont il-ħtiġijiet tekniċi relatati ma' oġġetti tal-ikel differenti, (b) l-użu ta' nitriti u nitrati għandu jiġi rregolat fit-termini tal-ammonti li jiġu miżjuda pjuttost milli l-ammonti residwi, u (c) il-preservazzjoni neċessarja tintlaħaq billi jintużaw l-ammonti rrakkomandati mill-EFSA. F'dan is-sens, id-Danimarka tikkunsidra li d-dispożizzjonijiet nazzjonali tagħha sistematikament isegwu dawn ir-rakkomandazzjonijiet, u dan filwaqt li r-Regolament (KE) Nru 1333/2008, fejn jidħlu n-nitriti, ma jagħmilx hekk.

               (35)

               Id-Danimarka tenfasizza wkoll li d-dispożizzjonijiet nazzjonali kienu fis-seħħ għal ħafna snin u qatt ma taw lok għal problemi bil-preservazzjoni tal-prodotti kkonċernati. Barra minn hekk, hija għandha rata relattivament baxxa ta' botuliżmu meta mqabbla ma' Stati Membri oħra tal-UE, u ma ġiex irreġistrat każ wieħed ikkawżat mill-konsum ta' prodotti tal-laħam sa mill-1980. Id-Danimarka tinnota li mill-2006 ma ġew irreġistrati l-ebda każijiet ta' botuliżmu fid-Danimarka. Għalhekk, id-dispożizzjonijiet Daniżi dwar l-użu tan-nitriti fi prodotti tal-laħam xorta huma kkunsidrati li jipprovdu protezzjoni komprensiva kontra l-avvelenament bl-ikel.

               (36)

               Fejn jidħlu x-xejriet tal-konsum, ir-Rapport mehmuż tal-Ministeru Daniż tal-Ikel, l-Agrikoltura u s-Sajd, jipprovdi dejta addizzjonali dwar il-konsum u l-importazzjoni ta' prodotti tal-laħam kif ukoll analiżi tan-nitrit fi prodotti tal-laħam fis-suq Daniż. Skont l-awtoritajiet Daniżi, dan ir-Rapport juri li l-konsum ta' prodotti tal-laħam li magħhom jistgħu jiġu miżjuda n-nitriti baqa' stabbli matul is-snin.

               (37)

               Fejn jidħol l-esponiment għan-nitriti, ir-Rapport tal-Ministeru Daniż tal-Ikel, l-Agrikoltura u s-Sajd jipprovdi stimi bbażati fuq 384 analiżi tan-nitrit fi prodotti pproċessati tal-laħam u f'qatgħat tal-laħam kiesaħ, u fuq id-dejta dwar il-konsum minn stħarriġ dwar id-dieta. Abbażi ta' dawn l-istimi, il-medja tal-esponiment baqgħet taħt id-DAK (id-doża aċċettabbli ta' kuljum) għan-nitriti. Fit-tfal ta' bejn l-erba' u l-ħames snin,l-esponiment abbażi ta' kull kg ta' piż tal-ġisem hu tliet darbiet iktar minn dak fl-adulti.

               (38)

               Fejn tidħol il-formazzjoni tan-nitrożammini fi prodotti tal-laħam ipproċessat, il-Ministeru Daniż tal-Ikel, l-Agrikoltura u s-Sajd pprovda rapport fil-qosor dwar il-preżenza tan-N-nitrożammini fi prodotti tal-laħam ipproċessat, imħejji mill-Istitut Nazzjonali tal-Ikel (DTU) li jikkonkludi li l-aħjar mod biex jintlaħqu l-livelli baxxi ta' nitrożammini huwa billi jintuża l-inqas nitrit kemm jista' jkun u billi jintuża flimkien mal-aċidu eritorbiku jew l-aċidu askorbiku jew l-askorbat peress li dan iwaqqaf il-possibbiltà li jiġu ffurmati n-nitrożammini.

               (39)

               Barra minn hekk, id-Danimarka ssostni li d-dispożizzjonijiet tagħha dwar in-nitriti mhumiex ta' xkiel għall-kummerċ, filwaqt li tirreferi għal ċifri li juru li l-importazzjonijiet ta' prodotti tal-laħam minn Stati Membri oħra kienu qed iseħħu u saħansitra komplew jiżdiedu mill-2010

               (40)

               Fil-qosor, id-Danimarka tqis li hu leġittimu li jitnaqqas ir-riskju għas-saħħa tal-bniedem li jirriżulta mill-esponiment għan-nitrożammini lil hinn mir-rekwiżiti tar-Regolament (KE) Nru 1333/2008 permezz tal-applikazzjoni ssuktata tal-leġiżlazzjoni tiegħu. Skont id-Danimarka, il-monitoraġġ li wettqet skont id-Deċiżjoni 2010/561/UE jindika li l-kunsiderazzjonijiet tas-saħħa li tqiesu qabel għadhom validi. Finalment, hija ssostni li d-dejta disponibbli turi li d-dispożizzjonijiet Daniżi ma jikkostitwixxux ostaklu għall-kummerċ fil-prodotti kkonċernati.

         2.2.   Evalwazzjoni tal-pożizzjoni Daniża

   2.2.1.   Ġustifikazzjoni abbażi tal-ħtiġijiet ewlenin imsemmija fl-Artikolu 36 TFUE

               (41)

               Il-leġiżlazzjoni Daniża timmira li tikseb livell ogħla ta' ħarsien tas-saħħa u tal-ħajja tal-bnedmin b'rabta mal-esponiment għan-nitriti u l-formazzjoni possibbli ta' nitrożammini fi prodotti tal-laħam, billi tispeċifika ammonti massimi aktar baxxi ta' nitrit miżjuda b'rabta ma' ċerti prodotti tal-laħam meta mqabbla mal-livelli massimi stipulati mir-Regolament (KE) Nru 1333/2008 u ma tippermettix it-tqegħid fis-suq ta' prodotti li għalihom jistgħu jiġu stabbiliti livelli massimi ta' residwu biss.

               (42)

               Meta jkun qed jiġi vverifikat jekk il-leġiżlazzjoni Daniża hijiex adegwata u neċessarja biex jinkiseb dan l-għan, għandhom jitiqiesu għadd ta' fatturi. B'mod partikolari, irid jinstab bilanċ bejn żewġ riskji tas-saħħa; il-preżenza tan-nitrożammini fi prodotti tal-laħam, fuq naħa waħda, u s-sikurezza mikrobijoloġika ta' prodotti tal-laħam, fuq in-naħa l-oħra. L-aspett tal-aħħar huwa aktar minn sempliċement ħtieġa teknoloġika, iżda huwa fih innifsu tħassib dwar is-saħħa ferm rilevanti. Filwaqt li hu rikonoxxut li l-livelli ta' nitriti fi prodotti tal-laħam iridu jiġu limitati, il-livelli aktar baxxi ta' nitrit fil-laħam mhumiex se jwasslu awtomatikament għal ħarsien akbar tas-saħħa tal-bniedem. L-aktar livell xieraq ta' nitrit jiddependi fuq għadd ta' fatturi rikonoxxuti fl-opinjonijiet rilevanti tal-SCF u tal-EFSA, eż. iż-żieda ta' melħ, l-umdità, il-pH, it-tul ta' żmien tal-prodott qabel jiskadi, l-iġjene, il-kontroll tat-temperatura, eċċ.

               (43)

               Fid-dawl tal-kunsiderazzjonijiet preċedenti u dawk taħt il-premessi 10 u 11 imsemmija hawn fuq, il-Kummissjoni tqis li, bħala prinċipju, ir-Regolament (KE) Nru 1333/2008 jikkostitwixxi rispons adegwat għall-isfidi biex jiġu rrikonċiljati żewġ riskji tas-saħħa konfliġġenti fid-dawl tad-diversità tal-prodotti tal-laħam madwar l-Unjoni.

               (44)

               Madankollu, il-Kummissjoni trid tevalwa l-għażliet speċifiċi li saru mir-regolatur Daniż u l-esperjenza li nkisbet b'dawn ir-regoli, li ilhom fis-seħħ għal perjodu konsiderevoli ta' żmien. Permezz taċ-ċifri li ngħataw dwar il-każijiet ta' avvelenament mill-ikel u, b'mod partikolari, il-botuliżmu, id-Danimarka wriet li s'issa kisbet riżultati sodisfaċenti bil-leġiżlazzjoni tagħha. Din id-dejta turi li l-livelli massimi speċifikati fil-leġiżlazzjoni Daniża jidhru li kienu biżżejjed biex jiżguraw is-sikurezza mikrobijoloġika tal-prodotti tal-laħam immanifatturati bħalissa fid-Danimarka u tal-metodi ta' produzzjoni użati bħalissa fid-Danimarka.

               (45)

               Il-Kummissjoni tinnota li l-leġiżlazzjoni Daniża hija kompatibbli mal-opinjonijiet xjentifiċi rilevanti tal-korpi xjentifiċi tal-Unjoni. Hija bbażata fuq ir-regolazzjoni tal-massimi tal-valuri miżjuda u tirrispetta l-firxiet ta' ammonti miżjuda ta' nitrit msemmija f'dawn l-opinjonijiet, jiġifieri 50-150 mg/kg. Fl-istess waqt, id-Danimarka stabbiliet ammonti miżjuda massimi aktar speċifiċi għal gruppi partikolari ta' prodotti tal-laħam, meta mqabbla mar-Regoalment, fid-dawl tat-tipi ta' prodotti tal-laħam u tal-metodi ta' manifattura prevalenti fid-Danimarka.

               (46)

               Barra minn hekk, għandu jitqies li, skont it-tagħrif mogħti mid-Danimarka, il-biċċa l-kbira tal-prodotti tal-laħam ikkonsmati mill-popolazzjoni Daniża għandhom x'jaqsmu ma' prodotti tal-laħam li għalihom bħalissa hemm limitu ta' 60 mg/kg u li jkollhom jiġu sostitwiti b'limitu ta' 100 jew 150 mg/kg. Minkejja li l-manifatturi Daniżi, bħal manifatturi fi Stati Membri oħra, ma jkunux obbligati li jżidu l-ammonti ta' nitriti li bħalissa qed jiġu miżjuda mal-prodotti tagħhom għal-livelli massimi msemmija fir- Regolament (KE) Nru 1333/2008, ma tistax tiġi eskluża żieda tal-esponiment effettiv tal-popolazzjoni Daniża għan-nitriti.

               (47)

               Abbażi tat-tagħrif disponibbli bħalissa, il-Kummissjoni tqis li t-talba biex jinżammu miżuri aktar stretti tista' tiġi aċċettata temporanjament abbażi tal-ħarsien tas-saħħa pubblika fid-Danimarka.

         2.2.2.   In-nuqqas ta' kull diskriminazzjoni arbitrarja, kull restrizzjoni moħbija tal-kummerċ bejn l-Istati Membri jew kull xkiel għat-tħaddim tas-suq intern

   2.2.2.1.   Nuqqas ta' diskriminazzjoni arbitrarja

               (48)

               L-Artikolu 114(6) TFUE jobbliga lill-Kummissjoni tivverifika li l-miżuri previsti mhumiex mezz ta' diskriminazzjoni arbitrarja. Skont il-Ġurisprudenza tal-Qorti tal-Ġustizzja, sabiex ma jkun hemm l-ebda diskriminazzjoni, sitwazzjonijiet simili ma jistgħux jiġu trattati b'modi differenti u sitwazzjonijiet differenti ma jistgħux jiġu trattati bl-istess mod.

               (49)

               Ir-regoli nazzjonali Daniżi japplikaw kemm għal prodotti domestiċi kif ukoll għal prodotti magħmula fi Stati Membri oħra. Fin-nuqqas ta' xi evidenza fil-kuntrarju, jista' jiġi konkluż li d-dispożizzjonijiet nazzjonali mhumiex mezz ta' diskriminazzjoni arbitrarja.

         2.2.2.2.   Nuqqas ta' restrizzjoni moħbija fuq il-kummerċ

               (50)

               Il-miżuri nazzjonali li jillimitaw l-użu ta' prodotti b'mod aktar estiż mir-Regolament tal-Unjoni, normalment ikunu jikkostitwixxu xkiel għall-kummerċ, sakemm il-prodotti li jitqiegħdu fis-suq u jintużaw b'mod legali fil-bqija tal-Unjoni mhumiex mistennija, b'riżultat tal-projbizzjoni tal-użu, li jitqiegħdu fis-suq fl-Istat Membru kkonċernat. Il-prekundizzjonijiet stabbiliti fl-Artikolu 114(6) TFUE huma maħsuba biex iżommu r-restrizzjonijiet ibbażati fuq il-kriterji stipulati fil-paragrafi (4) u (5) tiegħu milli jiġu applikati għal raġunijiet mhux xierqa, u li jikkostitwixxu fil-fatt miżuri ekonomiċi li ma jħallux l-importazzjoni ta' prodotti minn Stati Membri oħra, jiġifieri, bħala mezz biex iħarsu b'mod indirett il-produzzjoni nazzjonali.

               (51)

               Billi r-regoli Daniżi jimponu wkoll standards aktar stretti dwar iż-żieda ta' nitriti ma' ċerti prodotti tal-laħam fuq operaturi bbażati fi Stati Membri oħra f'settur normalment armonizzat, huma jistgħu jikkostitwixxu restrizzjoni moħbija tal-kummerċ jew xkiel għat-tħaddim tas-suq intern. Huwa rikonoxxut, madankollu, li l-Artikolu 114(6) TFUE għandu jinqara fis-sens li l-miżuri nazzjonali li jikkostitwixxu xkiel sproporzjonat għas-suq intern biss jistgħu ma jiġux approvati. F'dan is-sens, id-Danimarka ppreżentat ċifri li jindikaw li mhux talli kienu qed jiġu impurtati prodotti tal-laħam minn Stati Membri oħra minkejja l-leġiżlazzjoni tagħha, talli mill-2010 dawn żdiedu.

               (52)

               Fin-nuqqas ta' xi evidenza li tindika li d-dispożizzjonijiet nazzjonali jikkostitwixxu miżura maħsuba biex tħares il-produzzjoni nazzjonali, jista' jiġi konkluż li dawn ma jikkostitwixxux restrizzjoni moħbija għall-kummerċ bejn l-Istati Membri.

         2.2.2.3.   Nuqqas ta' xkiel fil-funzjonament tas-suq intern

               (53)

               Din il-kundizzjoni ma tistax tiġi interpretata b'mod li tipprekludi l-approvazzjoni ta' xi miżura nazzjonali li probabbli taffettwa l-istabbiliment tas-suq itern. Fil-fatt, kull miżura nazzjonali b'deroga minn miżura ta' armonizzazzjoni immirata lejn l-istabbiliment u t-tħaddim tas-suq intern tikkostitwixxi fuq kollox miżura li probabbli taffettwa s-suq intern. Għaldaqstant, sabiex jinżamm il-karattru utli tal-proċedura stabbilita fl-Artikolu 114 TFUE, il-kunċett ta' xkiel għat-tħaddim tas-suq intern għandu, fil-kuntest tal-Artikolu 114(6) TFUE, jiġi miftiehem bħala effett sproporzjonat b'rabta mal-għan mixtieq.

               (54)

               Minħabba l-benefiċċji għas-saħħa invokati mill-gvern Daniż b'rabta mat-tnaqqis ta' esponiment għal nitriti fi prodotti tal-laħam u l-fatt li, fuq il-bażi ta' ċifri disponibbli bħalissa, jidher li l-kummerċ ma ġie affettwat xejn jew sa ċertu punt biss, il-Kummissjoni tqis li r-regoli Daniżi notifikati jistgħu jibqgħu jinżammu temporanjament minħabba raġunijiet marbuta mal-ħarsien tas-saħħa u tal-ħajja tal-bnedmin filwaqt li jitqies il-fatt li dawn mhumiex sproporzjonati u, għaldaqstant, ma jikkostitwixxux xkiel għat-tħaddim tas-suq intern fis-sens tal-Artikolu 114(6) TFUE.

               (55)

               Fid-dawl ta' din l-analiżi, il-Kummissjoni tqis li l-kundizzjoni marbuta man-nuqqas ta' xkiel għat-tħaddim tas-suq intern hija sodisfatta.

         2.2.3.   Limitazzjoni fiż-żmien

               (56)

               Il-konklużjonijiet imsemmija hawn fuq huma bbażati fuq it-tagħrif disponibbli bħalissa u, b'mod partikolari, fuq ċifri li jindikaw li d-Danimarka kienet kapaċi tikkontrolla l-botuliżmu minkejja livelli massimi aktar baxxi ta' nitrit miżjuda ma' tipi partikolari ta' prodotti tal-laħam, u dan mingħajr ma fixklet il-kummerċ b'mod sproporzjonat.

               (57)

               Fattur importanti ieħor huwa r-rata ta' konsum fid-Danimarka ta' prodotti tal-laħam li b'relazzjoni għaliha l-applikazzjoni tar-Regolament (KE) Nru 1333/2008 tista' twassal għal żieda fl-esponiment tal-popolazzjoni Daniża għan-nitriti u għalhekk għan-nitrożammini.

               (58)

               Id-Danimarka jeħtieġ li tkompli timmonitorja sistematikament is-sitwazzjoni u tiġbor dejta dwar jekk l-applikazzjoni tal-livelli stabbiliti fir-Regolament (KE) Nru 1333/2008 tilħaqx il-livell meħtieġ ta' protezzjoni u fil-każ li le, jekk dan iwassalx għal riskju inaċċettabbli għas-saħħa tal-bniedem. Id-dejta miġbura għandha tiffoka b'mod partikolari fuq il-kontroll tal-botuliżmu. Barra minn hekk, jeħtieġ li d-Danimarka tkompli tiġbor id-dejta dwar l-importazzjonijiet ta' prodotti tal-laħam minn Stati Membri oħra. Id-Danimarka tkun mitluba tirrapporta d-dejta miġbura lill-Kummissjoni fi żmien sentejn minn dakinhar li tiġi adottata d-Deċiżjoni preżenti. Barra minn hekk, il-Kummissjoni għandha tikkunsidra l-konklużjonijiet tar-rievalwazzjoni tan-nitriti mill-EFSA skont ir-Regolament (UE) Nru 257/2010 u ta' studju ad hoc b'rabta mal-użu tan-nitriti mill-industrija f'kategoriji differenti tal-prodotti tal-laħam.

               (59)

               F'dan l-isfond, il-Kummissjoni tqis li d-dispożizzjonijiet nazzjonali, sal-punt speċifikat hawn fuq, jistgħu jiġu approvati għal perjodu limitat ta' tliet snin.

         III.   KONKLUŻJONI

               (60)

               Fid-dawl tal-kunsiderazzjonijiet preċedenti, u filwaqt li tqis il-kummenti pprovduti mill-Istati Membri dwar in-notifika mressqa mill-awtoritajiet Daniżi, il-Kummissjoni hija tal-fehma li t-talba tad-Danimarka, li l-Kummissjoni rċeviet fil-25 ta' Novembru 2014, biex iżżomm id-dispożizzjonijiet nazzjonali dwar iż-żieda ta' nitriti, li huma aktar stretti minn dawk tar-Regolament (KE) Nru 1333/2008, tista' tiġi approvata għal perjodu ta' tliet snin minn dakinhar li tiġi adottata d-Deċiżjoni preżenti. Jeħtieġ li d-Danimarka tkompli timmonitorja sistematikament is-sitwazzjoni u tiġbor dejta dwar jekk l-applikazzjoni tal-livelli stabbiliti fir-Regolament (KE) Nru 1333/2008 tilħaqx il-livell meħtieġ ta' protezzjoni u fil-każ li le, jekk dan iwassalx għal riskju inaċċettabbli għas-saħħa tal-bniedem,

         ADOTTAT DIN ID-DEĊIŻJONI:
   Artikolu 1
   Id-dispożizzjonijiet nazzjonali dwar iż-żieda ta' nitriti ma' prodotti tal-laħam li jinsabu fl-Ordni Nru 542 tas-27 ta' Mejju 2013 dwar l-addittivi tal-ikel eċċ. fl-oġġetti tal-ikel (BEK nr 542 af 27.5.2013 (tilsætningbekendtgørelsen), Offentliggørelsedato:31.5.2013, Fødevarerministeriet), li r-Renju tad-Danimarka nnotifika lill-Kummissjoni permezz ta' ittra tal-25 ta' Novembru 2014, skont l-Artikolu 114(4) TFUE, huma approvati.
   Artikolu 2
   Din id-Deċiżjoni tiskadi nhar it-22 ta' Mejju 2018.
   Artikolu 3
   Din id-Deċiżjoni hija indirizzata lir-Renju tad-Danimarka.

      Magħmul fi Brussell, it-22 ta' Mejju 2015.

            Għall-Kummissjoni

         Vytenis ANDRIUKAITIS

            Membru tal-Kummissjoni

      (1)  Id-Deċiżjoni tal-Kummissjoni 2010/561/UE tal-25 ta' Mejju 2010 li tikkonċerna dispożizzjonijiet nazzjonali notifikati mid-Danimarka dwar iż-żieda ta' nitritu ma' ċerti prodotti tal-laħam (ĠU L 247, 21.9.2010, p. 55).

      (2)  Id-Direttiva 2006/52/KE tal-Parlament Ewropew u tal-Kunsill tal-5 ta' Lulju 2006 li temenda d-Direttiva 95/2/KE dwar l-addittivi tal-ikel għajr kuluri u sostanzi li jagħtu ħlewwa u d-Direttiva 94/35/KE dwar is-sustanzi li jagħtu ħlewwa għall-użu f'oġġetti tal-ikel (ĠU L 204, 26.7.2006, p. 10).

      (3)  Ir-Regolament tal-Kummissjoni (UE) Nru 1129/2011 tal-11 ta' Novembru 2011 li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill billi jistabbilixxi lista tal-Unjoni ta' addittivi tal-ikel, ĠU L 295, 12.11.2011, p. 1).

      (4)  Ir-Regolament (KE) Nru 1333/2008 tal-Parlament Ewropew u tal-Kunsill tas-16 ta' Diċembru 2008 dwar l-addittivi tal-ikel (ĠU L 354, 31.12.2008, p. 16).

      (5)  Opinion on nitrates and nitrites expressed on 19 October 1990, European Commission — Reports of the Scientific Committee for Food (twenty-sixth series), p. 21.

      (6)  Opinion on nitrates and nitrite expressed on 22 September 1995, European Commission — Reports of the Scientific Committee for Food (thirty eighth series), p. 1.

      (7)  Opinion of the Scientific Panel on Biological Hazards on a request from the Commission related to the effects of Nitrites/Nitrates on the Microbiological Safety of Meat Products, The EFSA Journal (2003) 14, p. 1.

      (8)  ĠU C 93, 20.3.2015, p. 18.

      (9)  Ir-Regolament tal-Kummissjoni (UE) Nru 257/2010 tal-25 ta' Marzu 2010 li jistabbilixxi programm għar-rivalutazzjoni tal-addittivi tal-ikel approvati skont ir-Regolament (KE) Nru 1333/2008 tal-Parlament Ewropew u tal-Kunsill dwar l-addittivi tal-ikel (ĠU L 80, 26.3.2010, p. 19).

      (10)  https://webgate.ec.europa.eu/sanco_foods/main/index.cfm?event=document.edit&identifier=5924&documentTypeIdentifier=57


title: 2006/454/KE: Deċiżjoni tal-Kunsill tad- 29 ta' April 2004  dwar l-iffirmar u l-applikazzjoni provviżorja ta' Protokoll għall-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u l-Ġeorġja, min-naħa l-oħra, sabiex jittieħed kont ta' l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma' l-Unjoni Ewropea

text:
               6.7.2006

               MT

               Il-Ġurnal Uffiċjali ta’ l-Unjoni Ewropea

               L NaN/9

         DEĊIŻJONI TAL-KUNSILL
   tad-29 ta' April 2004
   dwar l-iffirmar u l-applikazzjoni provviżorja ta' Protokoll għall-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u l-Ġeorġja, min-naħa l-oħra, sabiex jittieħed kont ta' l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma' l-Unjoni Ewropea
   (2006/454/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 44(2), l-aħħar sentenza ta' l-Artikolu 47(2), u l-Artikoli 55, 57(2), 71, 80(2), 93, 94, 133 u 181a, flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,
   Wara li kkunsidra t-Trattat ta' l-Adeżjoni tas-16 ta' April 2003, u b'mod partikolari l-Artikolu 2(3) tiegħu,
   Wara li kkunsidra l-Att anness mat-Trattat ta' l-Adeżjoni, u b'mod partikolari l-Artikolu 6(2) tiegħu,
   Wara li kkunsidra l-proposta mill-Kummissjoni,
   Billi:

               (1)

               It-8 ta' Diċembru 2003, il-Kunsill awtorizza lill-Kummissjoni, f'isem il-Komunità u l-Istati Membri tagħha, sabiex tinnegozja mal-Ġeorġja Protokoll għall-Ftehim ta' Sħubija u Koperazzjoni li jieħu kont ta' l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma' l-Unjoni Ewropea, u li jipprovdi għal ċerti aġġustamenti tekniċi marbuta ma' l-iżviluppi istituzzjonali u legali fi ħdan l-Unjoni Ewropea.

               (2)

               Suġġett għall-konklużjoni eventwali tiegħu f'data aktar tard, il-Protokoll ġie negozjat bejn il-Partijiet and issa għandu jiġi ffirmat f'isem il-Komunità Ewropea u l-Istati Membri tagħha.

               (3)

               Il-Protokoll għandu jiġi applikat fuq bażi provviżorja mid-data ta' l-Adeżjoni, u dan sa meta jitlestew il-proċeduri relevanti għall-konklużjoni formali tiegħu,

         IDDEĊIEDA KIF ĠEJ:
   Artikolu 1
   I-President tal-Kunsill huwa b'dan awtorizzat jinnomina l-persuna jew persuni li jkollhom is-setgħa jiffirmaw, f'isem il-Komunità Ewropea u l-Istati Membri tagħha, il-Protokoll għall-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u l-Ġeorġja, min-naħa l-oħra, sabiex jittieħed kont ta' l-adeżjoni tar-Repubblika Ċeka, tar-Repubblika ta' Ċipru, tar-Repubblika ta' l-Estonja, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma' l-Unjoni Ewropea, suġġett għall-konklużjoni eventwali tiegħu fi stadju aktar tard.
   It-test tal-Protokoll huwa mehmuż ma' din id-Deċiżjoni (1).
   Artikolu 2
   Sa meta jidħol fis-seħħ, il-Protokoll għandu jiġi applikat fuq bażi provviżorja mid-data ta' l-Adeżjoni.

      Magħmul fil-Lussemburgo, id-29 ta' April 2004.

            Għall-Kunsill

            Il-President

         U. PLASSNIK

      (1)  Ara paġna 10 ta’ dan il-Ġurnal Uffiċċjali.
    ---documentbreak---

               6.7.2006

               MT

               Il-Ġurnal Uffiċjali ta’ l-Unjoni Ewropea

               L NaN/10

         PROTOKOLL
   għall-Ftehim ta' Sħubija u Kooperazzjoni li jistabbilixxi Sħubija bejn il-komunitajiet Ewropej u l-Istati Membri tagħhom, min-naħa l-waħda, u l-Ġeorġja, min-naħa l-oħra, biex jieħu kont ta' l-adeżjoni tar-Repubblika Ċeka, ir-repubblika ta' l-estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-repubblika ta' l-ungerija, ir-Repubblika ta' malta, ir-Repubblika tal-Polonja, ir-Repubblika tas-Slovenja, u ir-Repubblika Slovakka ma' l-Unjoni Ewropea
   IR-RENJU TAL-BELĠJU,
   IR-REPUBBLIKA ĊEKA,
   IR-RENJU TAD-DANIMARKA,
   IR-REPUBBLIKA FEDERALI TAL-ĠERMANJA,
   IR-REPUBBLIKA TA' L-ESTONJA,
   IR-REPUBBLIKA ELLENIKA,
   IR-RENJU TA' SPANJA,
   IR-REPUBBLIKA FRANĊIŻA,
   L-IRLANDA,
   IR-REPUBBLIKA TALJANA,
   IR-REPUBBLIKA TA' ĊIPRU,
   IR-REPUBBLIKA TAL-LATVJA,
   IR-REPUBBLIKA TAL-LITWANJA,
   IL-GRAN DUKAT TAL-LUSSEMBURGU,
   IR-REPUBBLIKA TA' L-UNGERIJA,
   IR-REPUBBLIKA TA' MALTA,
   IR-RENJU TA' L-OLANDA,
   IR-REPUBBLIKA TA' L-AWSTRIJA,
   IR-REPUBBLIKA TAL-POLONJA,
   IR-REPUBBLIKA PORTUGIŻA,
   IR-REPUBBLIKA TAS-SLOVENJA,
   IR-REPUBBLIKA SLOVAKKA,
   IR-REPUBBLIKA TAL-FINLANDJA,
   IR-RENJU TA' L-IŻVEZJA,
   IR-RENJU UNIT TAL-GRAN BRITTANJA U L-IRLANDA TA' FUQ,
   minn issa 'l quddiem imsejħa l-“'Istati Membri”, rappreżentati mill-Kunsill ta' l-Unjoni Ewropea, u
   IL-KOMUNITÀ EWROPEA U L-KOMUNITÀ EWROPEA TA' L-ENERĠIJA ATOMIKA,
   minn issa 'l quddiem imsejħa “l-Komunitajiet”, rappreżentati mill-Kunsill ta' l-Unjoni Ewropea u l-Kummissjoni Ewropea,
   min-naħa l-waħda u
   l-ĠEORĠJA
   min-naħa l-oħra,
   WARA LI KKUNSIDRAW l-adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja ma' l-Unjoni Ewropea fl-1 ta' Mejju 2004,
   FTIEHMU KIF ĠEJ:
   Artikolu 1
   Ir-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja għandhom ikunu Partijiet għall-Ftehim ta' Sħubija u Kooperazzjoni, li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u l-Ġeorġja, min-naħa l-oħra, iffirmat fil-Lussemburgu fit-22 ta' April 1996 (minn issa 'l quddiem il-“Ftehim”) u għandhom jadottaw u jieħdu nota rispettivament, bl-istess mod bħall-Istati Membri l-oħra tal-Komunità, tat-test tal-Ftehim u tad-dokumenti mehmużin miegħu.
   Artikolu 2
   Biex jittieħed kont ta' żviluppi istituzzjonali reċenti fi ħdan l-Unjoni Ewropea, il-Partijiet jaqblu li, wara t-tmiem tat-Trattat li jistabbilixxi l-Komunità Ewropea tal-Faħam u l-Azzar, dispożizzjonijiet eżistenti fil-Ftehim li jirreferu għall-Komunità Ewropea tal-Faħam u l-Azzar għandhom jitqiesu li qed jirreferu għall-Komunità Ewropea, li assumiet id-drittijiet u l-obbligi kollha kkuntrattati mill-Komunità Ewropea tal-Faħam u l-Azzar.
   Artikolu 3
   Dan il-Protokoll għandu jifforma parti integrali tal-Ftehim.
   Artikolu 4
   1.   Dan il-Protokoll għandu jiġi approvat mill-Komunitajiet, mill-Kunsill ta' l-Unjoni Ewropea f'isem l-Istati Membri, u mill-Ġeorġja skond il-proċeduri tagħhom stess.
   2.   Il-Partijiet għandhom jinnotifikaw lil xulxin bit-twettieq tal-proċeduri korrispondenti msemmija fil-paragrafu ta' qabel dan. L-istrumenti ta' approvazzjoni għandhom jiġu depożitati mas-Segretarjat Ġenerali tal-Kunsill ta' l-Unjoni Ewropea.
   Artikolu 5
   1.   Dan il-Protokoll għandu jidħol fis-seħħ fl-istess jum bħat-Trattat ta' Adeżjoni ta' l-2003 basta li l-istrumenti ta' approvazzjoni kollha ta' dan il-Protokoll ikunu ġew depożitati qabel dik id-data.
   2.   Meta mhux l-istrumenti ta' approvazzjoni kollha ta' dan il-Protokoll ikunu ġew depożitati qabel dik id-data, dan il-Protokoll għandu jidħol fis-seħħ fl-ewwel jum ta' l-ewwel xahar wara d-data ta' meta jkun ġie depożitat l-aħħar strument ta' approvazzjoni.
   3.   Meta mhux l-istrumenti ta' approvazzjoni kollha ta' dan il-Protokoll ikunu ġew depożitati qabel l-1 ta' Mejju 2004, dan il-Protokoll għandu japplika b'mod provviżorju b'effett mill-1 ta' Mejju 2004.
   Artikolu 6
   It-testi tal-Ftehim, ta' l-Att Finali u tad-dokumenti kollha annessi miegħu huma mfassla fil-lingwa Ċeka, Estona, Ungeriża, Latvjana, Litwana, Maltija, Pollakka, Slovena u Slovakka.
   Dawn it-testi huma annessi (1) ma' dan il-Protokoll u huma ugwalment awtentiċi mat-testi fil-lingwi l-oħra li fihom huma mfassla l-Ftehim, l-Att Finali u d-dokumenti annessi miegħu.
   Artikolu 7
   Dan il-Protokoll huwa mfassal f'żewġ kopji fil-lingwa Ċeka, Daniża, Olandiża, Ingliża, Estona, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Slovena, Slovakka, Spanjola, Svediża u Ġeorġjana, b'kull wieħed minn dawn it-testi jkun ugwalment awtentiku.

      Hecho en Bruselas, el treinta de abril del dos mil cuatro.
      V Bruselu dne třicátého dubna dva tisíce čtyři.
      Udfærdiget i Bruxelles den tredivte april to tusind og fire.
      Geschehen zu Brüssel am dreißigsten April zweitausendundvier.
      Kahe tuhande neljanda aasta kolmekümnendal aprillil Brüsselis.
      Έγινε στις Βρυξέλλες, στις τριάντα Απριλίου δύο χιλιάδες τέσσερα.
      Done at Brussels on the thirtieth day of April in the year two thousand and four.
      Fait à Bruxelles, le trente avril deux mille quatre.
      Fatto a Bruxelles, addì trenta aprile duemilaquattro.
      Briselē, divi tūkstoši ceturtā gada trīsdesmitajā aprīlī.
      Priimta du tūkstančiai ketvirtų metų balandžio trisdešimtą dieną Briuselyje.
      Kelt Brüsszelben, a kétezer-negyedik év április havának tizenharmadik napján.
      Magħmul fi Brussel fit-tletin jum ta' April tas-sena elfejn u erbgħa.
      Gedaan te Brussel, de dertigste april tweeduizend vier.
      Sporządzono w Brukseli, dnia trzynastego kwietnia roku dwa tysiące czwartego.
      Feito em Bruxelas, em trinta de Abril de dois mil e quatro.
      V Bruseli dňa tridsiateho apríla dvetisícštyri.
      V Bruslju, dne tridesetega aprila leta dva tisoč štiri.
      Tehty Brysselissä kolmantenakymmenentenä päivänä huhtikuuta vuonna kaksituhattaneljä.
      Som skedde i Bryssel den trettionde april tjugohundrafyra.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar
         wevr saxelmwifoTa saxeliT

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar
         evrogaerTianebaTa saxeliT

         Por Georgia
         Za Gruzii
         For Georgien
         Für Georgien
         Gruusia nimel
         Για τη Γεωργία
         For Georgia
         Pour la Géorgie
         Per la Georgia
         Gruzijas vārdā
         Gruzijos vardu
         Grúzia részéről
         Għall-Ġorġja
         Voor Georgië
         W imieniu Gruzji
         Pela Geórgia
         Za Gruzínsko
         Za Gruzijo
         Georgian puolesta
         På Georgiens vägnar

      (1)  Il-verżjoni Ċeka, Estona, Latvjana, Litwana, Ungeriża, Maltija, Pollakka, Slovena u Slovakka ta' dan il-Ftehim għandhom jiġu ppubblikati fl-edizzjoni speċjali tal-Ġurnal Uffiċjali f'data aktar tard.


title: Id-Deċiżjoni tal-Kummissjoni tal- 11 ta' Frar 2005 dwar it-tkomplija fis-sena 2005 ta' provi u testijiet komparattivi tal-Komunità fuq il-materjal ta' propagazzjoni ta' pjanti ornamentali ta' ċerti speċi skond id-Direttiva tal-Kunsill 98/56/KE mibdija fl-2003

text:
               18.10.2005

               MT

               Il-Ġurnal Uffiċjali ta’ l-Unjoni Ewropea

               84

         ID-DEĊIŻJONI TAL-KUMMISSJONI
   tal-11 ta' Frar 2005
   dwar it-tkomplija fis-sena 2005 ta' provi u testijiet komparattivi tal-Komunità fuq il-materjal ta' propagazzjoni ta' pjanti ornamentali ta' ċerti speċi skond id-Direttiva tal-Kunsill 98/56/KE mibdija fl-2003
   (2005/126/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 98/56/KE ta' l-20 ta' Lulju 1998 dwar it-tqegħid fis-suq taż-żerriegħa tal-pitravi (1),
   Wara li kkunsidrat id-Deċiżjoni tal-Kummissjoni 2002/744/KE tal-5 ta' Settembru 2002 li tistabbilixxi l-arranġamenti għal provi u testijiet komparattivi tal-Komunità fuq il-materjal ta' propagazzjoni tal-pjanti ornamentali skond id-direttiva tal-Kunsill 98/56/KE (2), u b'mod partikolari l-Artikolu 3 tagħha,
   Billi:

               (1)

               Id-Deċiżjoni 2002/744/KE tistabbilixxi l-arranġamenti għall-provi u t-testijiet li għandhom jitwettqu skond id-Direttiva 98/56/KE fir-rigward ta' Chamaecyparis, Ligustrum vulgare u Euphorbia fulgens mill-2003-2005.

               (2)

               It-testijiet u l-provi mwettqa fl-2003 u l-2004 għandhom jissoktaw fl-2005.

         IDDEĊIDIET KIF ĠEJ:
   Artikolu Uniku
   Provi u testijiet komparattivi tal-Komunità li bdew fl-2003 fuq il-materjal ta' propagazzjoni ta' Chamaecyparis, Ligustrum vulgare u Euphorbia fulgens għandhom jissoktaw fl-2005 b'konformità mad-Deċiżjoni 2002/744/KE.

      Magħmula fi Brussel, fil-11 ta' Frar 2005.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 226, tat-13 8.1998, p. 16. Direttiva kif emendata l-aħħar bid-Direttiva 2003/61/KE (ĠU L tat-3.7, 3.7.2003, p. 23).

      (2)  ĠU L 240, tas-7.9.2002, p. 63.


title: 2009/947/KE: Deċiżjoni tal-Kunsill tat- 30 ta’ Novembru 2009 dwar il-konklużjoni tal-Ftehim bejn il-Komunità Ewropea u l-Gvern tar-Repubblika tal-Azerbajġan dwar ċerti aspetti tas-servizzi tal-ajru

text:
               15.12.2009

               MT

               Il-Ġurnal Uffiċjali tal-Unjoni Ewropea

               L 328/39

         DEĊIŻJONI TAL-KUNSILL
   tat-30 ta’ Novembru 2009
   dwar il-konklużjoni tal-Ftehim bejn il-Komunità Ewropea u l-Gvern tar-Repubblika tal-Azerbajġan dwar ċerti aspetti tas-servizzi tal-ajru
   (2009/947/KE)
   IL-KUNSILL tal-UNJONI EWROPEA,
   Wara li kkunsidra t-Trattat li jistabilixxi l-Komunità Ewropea, u b’mod partikulari l-Artikolu 80(2) flimkien mal-ewwel sentenza tal-ewwel subparagrafu tal-Artikolu 300(2) tiegħu, u l-ewwel subparagrafu tal-Artikolu 300(3) tiegħu,
   Wara li kkunsidra l-proposta mill-Kummissjoni,
   Wara li kkunsidra l-Opinjoni tal-Parlament Ewropew (1),
   Billi:

               (1)

               Fil-5 ta’ Ġunju 2003, il-Kunsill awtorizza lill-Kummissjoni biex tiftaħ negozjati ma’ pajjiżi terzi dwar is-sostituzzjoni ta’ ċerti dispożizzjonijiet fi ftehimiet bilaterali eżistenti bi ftehim Komunitarju;

               (2)

               F’isem il-Komunità, il-Kummissjoni nnegozjat Ftehim bejn il-Komunità Ewropea u l-Gvern tar-Repubblika tal-Azerbajġan dwar ċerti aspetti tas-servizzi tal-ajru (2) (il-Ftehim) skont il-mekkanizmi u d-Direttivi fl-Anness tad-Deċiżjoni tal-Kunsill li tawtorizza lill-Kummissjoni li tiftaħ negozjati ma’ pajjiżi terzi dwar is-sostituzzjoni ta’ ċerti dispożizzjonijiet fi ftehimiet bilaterali eżistenti bi ftehim Komunitarju;

               (3)

               Il-ftehim ġie ffirmat f’isem il-Komunità fis-7 ta’ Lulju 2009 suġġett għall–konklużjoni tiegħu f’data aktar tard, b’mod konformi mad-Deċiżjoni tal-Kunsill 2009/741/KE (3)

               (4)

               Il-Ftehim għandu jiġi approvat,

         IDDEĊIEDA KIF ĠEJ:
   Artikolu 1
   Il-Ftehim bejn il-Komunità Ewropea u l-Gvern tar-Repubblika tal-Azerbajġan dwar ċerti aspetti tas-servizzi tal-ajru huwa b’dan approvat f’isem il-Komunità.
   Artikolu 2
   Il-President tal-Kunsill huwa b’dan awtorizzat li jaħtar il-persuni mogħtija s-setgħa li jagħmlu n-notifikazzjoni prevista fl-Artikolu 8(1) tal-Ftehim.

      Magħmul fi Brussell, it-30 ta’ Novembru 2009.

            Għall-Kunsill

            Il-President

         B. ASK

      (1)  Opinjoni tal-25 ta’ Ottubru 2005 (ĠU C 272 E, 9.11.2006, p. 56).

      (2)  ĠU L 265, 9.10.2009, p. 25.

      (3)  ĠU L 265, 9.10.2009, p. 24.